pythainlp/thai-wiki-dataset-v4 huggingface dataset:
เอเฟ็กซ์ ทวิน

ริชาร์ด เดวิด เจมส์  เกิดเมื่อวันที่ 18 สิงหาคม ค.ศ. 1971 เป็นที่รู้จักกันในนาม เอเฟ็กซ์ ทวิน  เป็นนักดนตรีอิเล็กทรอนิกส์ชาวอังกฤษ โดยเขาจะรวมเพลงแนวอื่นอย่าง ดนตรี อินเทลลิเจนท์แดนซ์มิวสิก เบรนแดนซ์ ดรัมแอนด์เบส เทคโน อีเล็กโทร จังเกิล และ ดนตรีแอมเบียนต์ เขาถูกอธิบายโดยสำนักข่าวเดอะกราเดี้ยนชองอังกฤษว่า "เป็นแรงขับเคลื่อนและมีอิทธิพลอย่างมากสำหรับดนตรีอิเล็กทรอนิกส์" และยังเป็นผู้ก่อตั้งค่ายเพลง "Rephlex Records" กับ เกรนด์ วินด์สัน-คาลริจเอจ อัลบั้มของเอเฟ็กซ์ ทวิน "Selected Ambient Works 85-92" ได้ถูกเรียกว่าเป็นหนึ่งในอัลบั้มที่ดีในช่วงยุค 1990 จัดโดยนิตรสาร Fact เจมส์ยังได้วางจำหน่าย EP ตั้งแต่ปี 1991 เช่นอัลบั้มจำพวก Analogue Bubblebath และอัลบั้ม EP Analord เจมส์ยังคงมีนามแฝงจำนวนมากมายอาทิ Polygon Window, Caustic Window และ The Tuss 
นอกเหนือจากนั้น เจมส์ยังได้อัดเพลงกับ Warp Records, R&S Records, Sire Records, Mighty Force Records, Rabbit City Records และ Men Records และการปล่อยภาพของเอเฟ็กซ์ในสาธารณะต่าง ๆ ไม่ว่าจะเป็น สหราชอาณาจักร, นิวยอร์กซิตี้, สหรัฐอเมริกา เพื่อโปรโมตอัลบั้มชุดที่หกของเจมส์ ในเดือนตุลาคม 2014 ทวิตเตอร์ของเอเฟ็กซ์ ทวินได้ยืนยันการวางจำหน่ายอัลบั้มชุดที่หกของเขา "Sryo" ผ่านทางต้นสังกัด Warp Music ในเดือนกุมภาพันธ์ 2015 อัลบั้ม Syro ได้รางวัลแกรมมี่อวอร์ด สาขาผลงานเพลงการเต้นและอิเล็กโทรนิคที่สุดยอด และอัลบั้มยังได้รับการชิงเสนอชื่อจาก IMPALA อัลบั้มเพลงอิสระที่สุดยอดแห่งปี
ซึ่งคาดไม่ถึงว่า เจมส์ก็ได้โพสเพลงที่ยังไมได้วางจำหน่ายประมาณ 230 เพลงใน Soundcloud ในช่วงต้นเดือนแรกของปี 2015 ทำให้เพลงดังกล่าวที่ถูกอัปโหลดลงสามารถดาวน์โหลดฟรีได้ในช่วงเวลานั้น
ผลงาน.
สตูดิโออัลบัมในชื่อ Aphex Twin
กลยุทธ์ยืมซากคืนชีพ

กลยุทธ์ยืมซากคืนชีพ หรือ เจี้ยซือหวนหุน  เป็นหนึ่งในกลศึกสามก๊ก กลยุทธ์ที่มีความหมายถึงการที่ผู้ที่มีความสามารถและมีบทบาทในหน้าที่ต่าง ๆ จะใช้ความสามารถนั้นในการปฏิบัติหน้าที่อย่างผลีผลามไม่ได้ ส่วนผู้ที่ไร้ซึ่งความสามารถในการปฏิบัติหน้าที่ ก็มักจะขอความช่วยเหลืออยู่เป็นนิจ
การที่ใช้ผู้ที่ไร้ซึ่งความสามารถในการปฏิบัติหน้าที่ มิใช่เป็นการที่จะมอบหมายหน้าที่ให้ปฏิบัติ หากแต่เป็นเพราะผู้ที่ไร้ซึ่งความสามารถต้องการความพึ่งพายามต้องการความช่วยเหลือ ตัวอย่างการนำเอากลยุทธ์ยืมซากคืนชีพไปใช้ได้แก่จูกัดเหลียงที่ให้นำเมล็ดข้าวสารใส่ไว้ในปากเพื่อเป็นการรักษาดาวสำหรับต่ออายุ และหลอกทหารสุมาอี้ให้หลงเชื่อว่ายังมีชีวิตอยู่
ตัวอย่างกลยุทธ์.
เมื่อคราวที่จูกัดเหลียงตายลงในระหว่างทำศึกกับวุยก๊ก ทำให้ต้องล่าถอยกลับจ๊กก๊กโดยด่วน ก่อนตายจูกัดเหลียงกำชับให้ปิดข่าวการตายของตนเองให้มิดชิดและสั่งห้ามทหารทุกคนไว้ทุกข์และเศร้าโศกเสียใจ สั่งการให้เอียวหงีต่อโลงสำหรับบรรจุศพตนเองในท่านั่ง นำเมล็ดข้าวสารจำนวนเจ็ดเมล็ดใส่ไว้ในปากพร้อมกับจุดโคมเพลิงรองไว้ภายใต้ที่นั่งเพื่อเป็นการรักษาดาวสำหรับอายุให้สว่างไสวบนท้องฟ้า เมื่อสุมาอี้เห็นดาวประจำตัวจูกัดเหลียงยังคงฉายแสงไม่ได้ร่วงหล่นก็จะไม่กล้านำกำลังทหารติดตามมา พร้อมกับให้จัดทำหุ่นรูปตนเองไว้เพื่อใช้สำหรับเตรียมการในการถอยทัพ และมอบหมายให้เกียงอุยนำกำลังทหารจัดตั้งทัพในรูปแบบหน้ากระดานเตรียมรับทหารสุมาอี้
สุมาอี้เห็นดาวประจำตัวจูกัดเหลียงตกถึงสามครั้งสามครา จึงเชื่อว่าจูกัดเหลียงวางกลอุบายให้ทหารนำคบเพลิงขึ้นไปทิ้งบนหน้าผา หลอกให้หลงเชื่อว่าตายแล้วและนำกำลังทหารบุกเข้าโจมตี สุมาอี้เกรงจะต้องกลอุบายจึงให้ทหารออกลาดตระเวนเพื่อสืบข่าวการตายของจูกัดเหลียง เกียงอุยและเอียวหงีนำกำลังทหารจำนวนพันนายไปดักซุ่มรอคอยทหารสุมาอี้ที่บริเวณเนินเขาแห่งหนึ่ง เมื่อทหารสุมาอี้มาถึงก็จุดประทัดให้สัญญาณ ทหารจูกัดเหลียงที่ซุ่มรอคอยก็ส่งเสียงโห่ร้องอื้ออึงบนบริเวณเนินเขาทั้งสองด้านพร้อมกับบุกเข้าโจมตี สุมาอี้แลเห็นกำลังทหาร ธงศึกจารึกชื่อและหุ่นรูปจูกัดเหลียงที่นั่งบัญชาการบนรถศึกพร้อมพัดขนนกก็จำได้ ตกใจชักม้าหยุดอยู่กับที่
เกียงอุยที่อยู่บนเนินเขาก็ร้องตะโกนว่า "สุมาอี้ต้องกลมหาอุปราชแล้วจะหนีไปไหนได้เล่า" ทหารสุมาอี้แลเห็นกำลังทหารและหุ่นรูปจูกัดเหลียงก็ตกใจทิ้งอาวุธ วิ่งแตกตื่นหนีตายกันอลหม่าน สุมาอี้หลงเชื่อคำพูดของเกียงอุยที่ตนเองต้องกลอุบายของจูกัดเหลียงก็สั่งถอยทัพและชักม้าหลบหนีแบบไม่คิดชีวิต แม้สุมาอี้จะหลบหนีไปได้แต่คงยังขวัญหนีดีฝ่อที่แลเห็นจูกัดเหลียง ทำกิริยาประดุจหนูกลัวแมวต้องเอามือทั้งสองจับศีรษะตัวเองเพื่อให้เกิดความแน่ใจว่ายังคงอยู่บนบ่ามิได้หลุดหายไปไหน และอีกครั้งที่กลยุทธ์ยืมซากคืนชีพของจูกัดเหลียงสามารถช่วยรักษากิมก๊กไว้ได้อย่างปลอดภัย เมื่อเตงงายนำกำลังทหารบุกโจมตีเสฉวน ได้มอบหมายให้สุม่อและเตงจ๋งนำกำลังทหารไปตีกิมก๊ก
จูกัดเกี๋ยมบุตรชายของจูกัดเหลียงนำกำลังทหารออกต่อสู้เพื่อรักษากิมก๊ก โดยนำหุ่นรูปจูกัดเหลียงไว้บนเกวียนพร้อมด้วยธงศึกจารึกอักษร "จูกัดเหลียงมหาอุปราช" สุม่อและเตงจ๋งเห็นกำลังทหารจูกัดเกี๋ยมพร้อมด้วยหุ่นจูกัดเหลียงก็ตกใจนึกว่าจูกัดเหลียงนำกำลังทหารมาหมายบุกโจมตี จึงสั่งถอยทัพกลับเสฉวน จูกัดเกี๋ยมเห็นได้ทีก็นำกำลังทหารบุกเข้าโจมตีทหารสุม่อและเตงต๋งจนแตกพ่ายล้มตายเป็นจำนวนมาก กลยุทธ์ยืมซากคืนชีพหรือเจี้ยซือหวนหุนของจูกัดเหลียง ก็ประสบความสำเร็จในการหลอกสุมาอี้คราวถอยทัพกลับจ๊กก๊กและช่วยรักษากิมก๊กไว้ได้อย่างงดงาม
เจ้าชายอัลเบิร์ต วิกเตอร์ ดยุกแห่งคลาเรนซ์และเอวอนเดล

เจ้าชายอัลเบิร์ต วิกเตอร์ ดยุกแห่งคลาเรนซ์และเอวอนเดล หรือพระนามเต็ม อัลเบิร์ต วิกเตอร์ คริสเตียน เอ็ดเวิร์ด (8 มกราคม ค.ศ. 1864 - 14 มกราคม ค.ศ. 1892) เป็นพระราชโอรสพระองค์โตในเจ้าชายอัลเบิร์ต เอ็ดเวิร์ด เจ้าชายแห่งเวลส์ และเจ้าหญิงอเล็กซานดรา เจ้าหญิงแห่งเวลส์ เป็นพระราชนัดดาในสมเด็จพระราชินีนาถวิกตอเรีย ซึ่งประสูติในรัชสมัยของพระนาง ซึ่งในขณะนั้นพระองค์เป็นรัชทายาทลำดับที่สอง ในลำดับสันตติวงศ์ แต่สิ้นพระชนม์ก่อนพระบิดา และพระอัยยิกา 
เจ้าชายอัลเบิร์ต วิกเตอร์ ได้ทรงหมั้นกับเจ้าหญิงแมรีแห่งเท็คในช่วงปลายปี ค.ศ. 1891 แต่สิ้นพระชนม์ไม่กี่สัปดาห์ต่อมาด้วยโรคไข้หวัดใหญ่ระบาด ซึ่งต่อมาเจ้าหญิงแมรีแห่งเท็ค ได้เสกสมรสกับพระอนุชา ซึ่งภายหลังเสด็จขึ้นครองราชย์เป็นพระเจ้าจอร์จที่ 5
ประวัติ.
เจ้าชายอัลเบิร์ต วิกเตอร์ประสูติก่อนกำหนดคลอด 2 เดือน เมื่อวันที่ 8 มกราคม ค.ศ. 1864 ณ ฟรอกมอร์เฮาส์ เมืองวินด์เซอร์ เบิร์กไชร์ พระราชโอรสพระองค์แรกในเจ้าชายอัลเบิร์ต เอ็ดเวิร์ด เจ้าชายแห่งเวลส์ และเจ้าหญิงอเล็กซานดรา เจ้าหญิงแห่งเวลส์ (พระนามเดิม "เจ้าหญิงอเล็กซานดราแห่งเดนมาร์ก") เป็นพระราชนัดดาในสมเด็จพระราชินีนาถวิกตอเรีย ตอนประสูติทรงได้รับพระราชทานพระนามว่า "เจ้าชายอัลเบิร์ต วิกเตอร์แห่งเวลส์" ตั้งแต่ประสูติ ตามพระนามของสมเด็จพระราชินีนาถวิกตอเรีย พระอัยยิกา และ เจ้าชายอัลเบิร์ต พระราชสวามี พระอัยกา
ซีบรา

ซีบรา (; โรมาจิ: "ジブラ"; : Jibura; เกิด 2 เมษายน ค.ศ. 1971 ใน โตเกียว, ญี่ปุ่น) , ชื่อจริง (; โรมาจิ: "横井英之") เป็นแร็ปเปอร์ญี่ปุ่น เข้าเป็นสมาชิกวง King Giddra ออกผลงานในปี 1995 หลังจากนั้นเขาออกอัลบั้มเดี่ยวครั้งแรกในปี 1997 เขาได้แต่งเพลงโฆษณาในสไตล์ฮิปฮอปแบบคลาสสิกให้กับ ไนกี้ เพื่อใช้ในการโปรโมตการแข่งขัน NBA ของประเทศญี่ปุ่น ที่ชื่อว่าเพลง “Rapper’s Delight” โดยเนื้อร้องล้อเลียนมาจากเพลง “Player’s delight”
เขาออกผลงานอัลบั้มชุดที่ 2 ที่ชื่อว่า "Based on A True Story" มียอดขายระดับแผ่นทองขายมากกว่า 250,000 แผ่น และ ได้อันดับอัลบั้มขายดีอันดับที่ 3 ในชารจ์เพลงของญี่ปุ่น และ ซิงเกิล Never Enuff ก็ได้รับความนิยมอย่างยิ่ง เป็นเพลงซึ่งแต่งให้กับภาพยนตร์เรื่อง "Brother" ของผู้กำกับมีชื่ออย่าง ทาเคชิ คิตาโนะ 
เขาร่วมถ่ายรายการกับทางเอ็มทีวีญี่ปุ่น ที่ชื่อ MTV STAR TOUR ในปี 2003 เขายังได้รับรับรางวัล มิวสิกวิดีโอสาขาเพลงฮิปฮอปยอดเยี่ยมจากงาน MTV Video Music Awards Japan ต่อมาในปี 2005 เขาทำรายการโทรทัศน์กับ Yakult Swallows ที่ชื่อ Beatpark ซึงเป็นรายการเกี่ยวกับ ฮิปฮอป รายการแรกของญี่ปุ่น และ ในปีนั้นเขาได้แสดงละครเรื่อง "The blues of 15 years old" 
เขาออกอัลบั้ม "The new beginning" ในปี 2006 และได้ร่วมงานพัทยา มิวสิก เฟสติวัล ที่พัทยา ต่อมาเดือนตุลาคม 2006 เขาเป็นพิธีกรหลักให้กับรายการฮิปฮอปชื่อ "Sugar Hill Street" ถัดจากนั้น 1 ปี เขาออกอัลบั้ม "World of Music"
แมสซีฟแอตแทก

แมสซีฟแอตแทก  เป็นวงดนตรีอิเล็กทรอนิกส์สัญชาติอังกฤษ ก่อตั้งที่เมืองบริสตอลในปี 1988 โดย รอเบิร์ต "ทรีดี" เดล นายา, แอนดรูว์ "มัชรูม" วาวส์ และ แกรนต์ "แดดดีจี" มาร์แชล สมาชิกปัจจุบันประกอบด้วย รอเบิร์ต เดล นายา, ทริกกี และ แดดดีจี รวมถึงนักร้องรับเชิญอย่าง ชารา เนลสัน และ ฮอเรซ แอนดี้
อัลบั้มเปิดตัวของแมสซีฟแอตแทก "Blue Lines" ได้วางตลาดในปี 1991 ด้วยซิงเกิล "Unfinished Sympathy" ที่ได้ติดชาร์ตเพลงและต่อมาได้รับการโหวตให้เป็นเพลงที่ยิ่งใหญ่ที่สุดตลอดกาลครั้งที่ 63 จากโพลล์ของ "เอ็นเอ็มอี" อัลบัม "Mezzanine" ในปี 1998 (ที่มีเพลง "Teardrop") และอลบัม "100th Window" ในปี 2003 ติดชาร์ตอันดับหนึ่งในสหราชอาณาจักร ทั้งอัลบั้ม "Blue Lines" และ "Mezzanine" ถูกติดอยู่รายชื่อ "500 อัลบั้มที่ยิ่งใหญ่ที่สุดตลอดกาล" โดยนิตยสาร "โรลลิงสโตน"
พวกเขาได้รับรางวัลทางดนตรีมากมายตลอดอาชีพของพวกเขา ได้แก่ ชนะรางวัลบริตอะวอดส์ สาขาศิลปินแนวแดนซ์ยอดเยี่ยม ได้รางวัลเอ็มทีวียุโรปมิวสิกอะวอดส์สองครั้ง และรางวัลคิวอะวอดส์สองครั้ง แมสซีฟแอตแทกมี 5 สตูดิโออัลบัมที่มียอดขายมากกว่า 13 ล้านอัลบั้มทั่วโลก
เดอะชูการ์คิวส์

เดอะชูการ์คิวส์  เป็นวงอัลเทอร์เนทีฟร็อกจากไอซ์แลนด์นักร้องนำของวงซึ่งก็คือ ปีเยิร์ก ก่อตัวขึ้นในปี 1986 และแยกวงในปี 1992 พวกเขาได้รับเสียงวิจารณ์ชื่นชมและความเป็นที่นิยมในระดับสากล
ทุหศาลา

ทุศศาลา  บางครั้งสะกดเป็น ทุหศาลา เป็นเจ้าหญิงแห่งหัสตินาปุระ และพระธิดาองค์เดียวของท้าวธฤตราษฎร์และพระนางคานธารีในมหากาพย์ฮินดู "มหาภารตะ" พระนางประสูติหลังพี่น้องเการพทั้งหมด และยุยุตสุ พี่ชายร่วมบิดา พระนางสมรสกับชัยทรัถ เจ้าแห่งสินธุ พระนางมีพระโอรสนาม Suratha พระนางมีความงดงามราวกับพระมารดา ด้วยความที่เป็นเจ้าหญิงเพียงองค์เดียวของจักรวรรดิอันยิ่งใหญ่ที่สุด พระนางจึงเป็นที่รักของสมาชิกราชวงศ์ทุกคน โดยเฉพาะทุรโยธน์ พระเชษฐา
อาร์ตฟูล ด็อดเจอร์ (วงดนตรีอังกฤษ)

อาร์ตฟูล ด็อดเจอร์  เป็นวงดนตรีจากอังกฤษ แนวอาร์แอนด์บี ยูเคการาจ มาจากเมืองเซาแธมป์ตัน มีเพลงฮิต "Re-Rewind" ขึ้นอันดับ 2 ในสหราชอาณาจักร เดือนธันวาคม 1999
ยูเคการาจ

ยูเคการาจ  หรือเรียกว่า UKG หรือบางครั้งเรียกว่า การาจ เฉยๆ คือ แนวดนตรีอิเล็กทรอนิกส์ทันสมัย ที่มีความเกี่ยวเนื่องกับการพัฒนาดนตรีเฮาส์ในสหราชอาณาจักรในช่วงกลางทศวรรษ 1990 คำว่าการาจนี้ ในสหรัฐอเมริกาจะมีความหมายไม่เหมือนในสหราชอาณาจักร
การพัฒนาของดนตรีเฮาส์ในสหราชอาณาจักรในช่วงกลางทศวรรษ 1990 เริ่มจากคลับที่ชื่อ Paradise Garage ที่พัฒนาแนวเพลงใหม่ที่เรียกว่า สปีดการาจ ในช่วงปลายทศวรรษ 1990 คำว่า ยูเคการาจ ก็มีความหมายถึงในซีนนี้ แนวเพลงของการาจมักจะรวมเพลงอย่าง ฮิปฮอป แร็ป และอาร์แอนด์บี ภายใต้ชื่อ เออร์เบิร์นมิวสิก
ฝี

ฝี  เป็นกลุ่มของหนองซึ่งเป็นซากเม็ดเลือดขาวชนิดนิวโตรฟิล (neutrophil) ที่ตายแล้วสะสมอยู่ภายในโพรงของเนื้อเยื่อซึ่งเป็นกระบวนการของการติดเชื้อ มักมีสาเหตุมาจากเชื้อแบคทีเรียหรือปรสิต หรือเกิดจากสิ่งแปลกปลอมภายนอกอื่น ๆ เช่น เศษวัสดุ กระสุน หรือเข็มทิ่ม ฝีเป็นกระบวนการตอบสนองของเนื้อเยื่อในร่างกายต่อเชื้อโรคเพื่อจำกัดการแพร่กระจายไม่ให้ไปยังส่วนอื่น ๆ ของร่างกาย
จุลชีพก่อโรคหรือสิ่งแปลกปลอมที่เข้ามาในร่างกายจะมีการทำลายเซลล์ที่ตำแหน่งนั้น ทำให้เกิดการหลั่งสารพิษ สารพิษจะกระตุ้นกระบวนการอักเสบ ซึ่งทำให้มีเม็ดเลือดขาวจำนวนมากเข้ามาในบริเวณที่เชื้อโรคบุกรุกและเกิดการไหลเวียนของเลือดในบริเวณนั้นมากขึ้น
โครงสร้างของฝีภายนอกจะประกอบด้วยผนังหรือแคปซูลล้อมรอบ ซึ่งเกิดจากเซลล์ปกติข้างเคียงมาล้อมเพื่อจำกัดไม่ให้หนองไปติดต่อยังส่วนอื่น ๆ อย่างไรก็ตามแคปซูลที่ล้อมรอบโพรงหนองนั้นอาจทำให้เซลล์ในระบบภูมิคุ้มกันไม่สามารถเข้ามากำจัดเชื้อแบคทีเรียหรือจุลชีพก่อโรคในหนองนั้นได้ 
ฝีมีความแตกต่างจากหนองขัง (empyema) ในแง่ที่ว่าหนองขังเป็นกลุ่มของหนองในโพรงที่มีมาก่อนอยู่แล้ว แต่ฝีเป็นโพรงหนองที่สร้างขึ้นมาภายหลังการติดเชื้อ
เมาคลีลูกหมาป่า (ภาพยนตร์ พ.ศ. 2510)

เมาคลีลูกหมาป่า  เป็นภาพยนตร์แอนิเมชันอเมริกันที่ออกฉายวันที่ 18 ตุลาคม พ.ศ. 2510 ผลิตโดย วอลท์ดิสนีย์โปรดักชันส์ ภาพยนตร์กำกับโดย วูล์ฟแกง เรเทอร์แมน สร้างจากนวนิยาย เมาคลีลูกหมาป่า ของรัดยาร์ด คิปลิง
เนื้อเรื่อง.
เมาคลี เป็นมนุษย์เด็กชาย ซึ่งรัคชา (रक्षा) กับรามา คู่สุนัขป่า เลี้ยงดูจนเติบใหญ่ หลังจากที่บากีรา (बघीरा) เสือดำ นำมาฝากไว้แต่ยังเป็นทารก แม้เมาคลีจะมีความสุขกับการใช้ชีวิตอย่างสุนัขป่า แต่บากีราก็ยังกังวลใจว่า เมาคลีต้องกลับสู่นิคมมนุษย์อันสมควรเสีย
คืนหนึ่ง ชาวสุนัขป่ามาอภิปรายกัน ณ ผาสันติ ว่า จะให้เมาคลีติดสอยห้อยตามอยู่ในฝูงต่อไปอีกหรือไม่ เพราะขณะนี้ เชียร์คาน เสือโคร่งเบงกอลผู้ดุร้าย กำลังจะมาหาอาหารในแถบนี้ ซึ่งเชียร์คานขึ้นชื่อว่ากินมนุษย์เป็นอาหาร อาเคลา จ่าฝูง กล่าวขึ้นว่า เมาคลีควรจะไปจากป่าเพื่อความปลอดภัยของเขารวมถึงคนรอบข้าง บากีราจึงอาสานำพาเมาคลีไปส่งยังนิคมมนุษย์โดยรอดปลอดภัย
ขณะไปยังนิคมมนุษย์นั้น เมาคลีพูดกับบากีราว่า ตนอยากกลับไปใช้ชีวิตในป่าต่อ บากีราจึงอธิบายเหตุผลที่เมาคลีต้องไปจากป่า กระนั้น เมาคลีพบคา (का) งูเหลือม คาใช้วิชาสะกดจิตให้เมาคลีตกอยู่ในภวังค์ แต่คานั้นสะกดจิตไปก็เลื้อยพันตัวเมาคลีไปมิให้รู้สึกตัว ขณะที่เมาคลีตกอยู่ทั้งในห้วงสะกดจิตและห้วงกระหวัดของคา กำลังจะถูกจับกินอยู่นั้น บากีราก็เข้าช่วยเมาคลีไว้ได้ทันท่วงที แล้วพาเมาคลีออกเดินทางต่อ แต่เมาคลียืนหยัดที่จะอยู่ป่าจึงถูกบากีราทิ้งไว้เพียงลำพัง เมาคลึพบบาลู (भालू) หมี ที่เข้ามาตีสนิท ในไม่ช้า เมาคลีกับบาลูก็กลายเป็นสหายสนิทแน่นแฟ้นกัน เมาคลีจึงตกลงจะอยู่กับบาลูตลอดไป
ต่อมาไม่นาน ลิงเกเรฝูงหนึ่งมาลักตัวเมาคลีไปยังวิหารร้าง และนำถวายเจ้าลูอี (राजा लुई) พญาวานรผู้เป็นนายของพวกตน เจ้าลูอีพยายามบีบให้เมาคลีเผยความลับเกี่ยวกับอาวุธทรงพลานุภาพของมนุษย์ เรียกว่า "ไฟ" บากีรากับบาลูมาถึงที่นั้นโดยฉับพลันเพื่อช่วยเหลือเมาคลี เจ้าลูอีกับพวกไล่ล่าเมาคลีภายในวิหาร จนวิหารพังถล่ม แล้วบาลูกับบากีราก็ช่วยเมาคลีออกมาจากที่นั่นได้โดยปลอดภัย
บากีราและบาลูพูดคุยกันถึงเหตุผลที่เมาคลีจะต้องไปจากป่า บาลูจึงจำใจพูดต่อเมาคลีว่า ตนไม่สามารถปกป้องเขาจากเสือร้ายเชียร์คานได้ ซึ่งทางเดียวคือ เมาคลีจะต้องจากไปนิคมมนุษย์อันที่สมควรเสีย แต่เมาคลีกลับโกรธและหนีบากีราและบาลูไป และตัดสินใจเดินทางต่อเพียงลำพัง มาพบแร้งฝูงหนึ่งที่เข้ามาทำตัวสนิทด้วย เมาคลีจึงตัดสินใจพักอยู่กับฝูงแร้ง
ในช่วงนั้น เชียร์คานได้ยินบากีราพูดถึงเมาคลีกับโขลงช้างสาร จึงออกตามล่าหาเมาคลี ฝ่ายบาลูคอยติดตามเมาคลีอยู่ไม่ห่าง เมาคลีพบเชียร์คาน การประจัญหน้าก็เริ่มขึ้น บาลูเข้ามาขวางช่วยเมาคลีไว้จนถูกเชียร์คานตะปบสิ้นสติ ส่วนเมาคลีหนีมาพบ "ไฟ" ที่กำลังลุกโชนอยู่บนต้นไม้ จึงคว้ากิ่งไม้ติดไฟท่อนหนึ่งกลับมาผูกไว้กับหางเชียร์คานจนเชียร์คานวิ่งหนีเตลิดจากไป แล้วเมาคลีก็ตกลงที่จะอยู่กับสองสหายบาลูและบากีราอีกครั้ง แต่เมาคลีก็คิดว่า ตนอยากลองใช้ชีวิตร่วมกับ "เพื่อนำมนุษย์" เสียบ้าง
บาลดูและบากีราพาเมาคลีมายังนิคมมนุษย์ เมาคลีพบเด็กสาวคนหนึ่งกำลังตักน้ำ จึงเข้าไปช่วยก่อนจะบอกลาบาลูและบากีราด้วยความรักว่า เขาได้เลือกทางชีวิตแล้ว
กวางน้อย...แบมบี้

กวางน้อย...แบมบี้ (อังกฤษ:) คือภายนตร์การ์ตูนของวอลท์ดิสนีย์ในปี พ.ศ. 2485 เริ่มแรกภาพยนตร์เรื่องนี้ปฐมทัศน์และออกฉาย ณ โรงละคร RKO เรดิโอ เมื่อวันที่ 13 สิงหาคม พ.ศ. 2485 ภาพยนตร์เรื่องนี้นับเป็นภาพยนตร์การ์ตูนเรื่องที่ 5 ของวอลท์ดิสนีย์ ภาพยนตร์เรื่องนี้มีโครงเรื่องมาจากหนังสือวรรณกรรมเรื่อง "" ผลงานการประพันธ์ของ นักประพันธ์ชาวออสเตรีย ประพันธ์ไว้เมื่อปี พ.ศ. 2466 
ตัวละครหลักของเรื่องนี้คือแบมบี้ กวางหางขาว ซึ่งมีพ่อเป็นเจ้าชายผู้ยิ่งใหญ่ในป่า กับแม่ซึ่งไม่รู้ว่าเป็นใคร, เขามีเพื่อน คือ ธรัมเปอร์ (กระต่ายจมูกสีชมพู) และฟลาเวอร์ (สกังก์) และลูกของเขากับ Faline ในภาพยนตร์เรื่องนี้ดิสนีย์เปลี่ยนภาพลักษณ์ของเรื่อง โดยเปลี่ยนสปีชีส์กวางแบมบี้ จากในหนังสือที่เป็นกวาง Roe (กวางสายพันธุ์ยุโรป) เป็นกวางหางขาว เพราะกวาง Roe ไม่มีถิ่นที่อยู่อาศัยในอเมริกา และกวางหางขาวก็เป็นที่คุ้นเคยกับคนอเมริกัน ภาพยนตร์เรื่องนี้ได้รับการเสนอชื่อเข้าชิงรางวัลอะคาเดมี 3 รางวัล ได้แก่ เสียงประกอบภาพยนตร์ยอดเยี่ยม, เพลงประกอบภาพยนตร์ยอดเยี่ยม (เพลง "Love is a song") และ Original Music Score
ในเดือนมิถุนายน พ.ศ. 2551 สถาบันภาพยนตร์อเมริกัน ประกาศรายชื่อ "เท็นทอปเท็น" (Ten top Ten) ซึ่งเป็นรายชื่อภาพยนตร์ 10 เรื่องประเภทภาพยนตร์คลาสสิก ภายหลังการสำรวจความเห็นของกลุ่มตัวอย่างกว่า 1,500 คน จากสมาคมนักสร้างสรรค์ โดยภาพยนตร์เรื่อง "กวางน้อยแบมบี้" ได้อันดับที่ 3
บาร์เรล

บาร์เรล (ย่อว่า bbl) เป็นหน่วยวัดปริมาตรอย่างหนึ่ง เทียบเท่ากับประมาณ 100-200 ลิตร (30-50 แกลลอนอเมริกา) ขึ้นอยู่กับระบบและสิ่งที่นำมาวัด มีที่มาจากถังไม้ที่บรรจุเบียร์และไวน์
ปริมาตรของแห้ง.
ของแห้งบางชนิดเทียบหน่วยบาร์เรลกับหน่วยน้ำหนัก
ปริมาตรของเหลว.
ต่อไปนี้เป็นปริมาตรของของเหลวที่นอกเหนือจากน้ำมัน ซึ่งน้ำมันจะกล่าวถึงในหัวข้อถัดไป
ปริมาตรน้ำมัน.
หน่วยบาร์เรลมาตรฐานของน้ำมันอยู่ที่ 42 แกลลอนอเมริกา หรือ 34.9723 แกลลอนอังกฤษ หรือ 158.9873 ลิตร ใช้ในสหรัฐอเมริกาสำหรับวัดปริมาตรของน้ำมันดิบและผลิตภัณฑ์ปิโตรเลียมอื่นๆ บริษัทนานาชาติที่มีรายชื่อในตลาดหลักทรัพย์ของอเมริกาตั้งใจที่จะแปลงหน่วยปริมาตรของตนให้เป็นบาร์เรลสำหรับการรายงานผล ในประเทศอื่นมักใช้หน่วยลูกบาศก์เมตรหรือตันแทน โดยเฉพาะหน่วยตันนี้มีใช้กันมากในแถบยุโรป บริษัทในตลาดหลักทรัพย์ยุโรปก็ตั้งใจที่จะแปลงหน่วยเป็นตันเช่นกัน
ถังไม้บรรจุน้ำมันในช่วงปลายคริสต์ศตวรรษที่ 18 มีปริมาตรต่างจากถังเหล็ก 55 แกลลอน (drum) ในปัจจุบัน (หรือรู้จักในชื่อถังเหล็ก 44 แกลลอนในสหราชอาณาจักร หรือ 200 ลิตรในออสเตรเลีย) ซึ่งถังไม้ดังกล่าวมีความจุ 42 แกลลอน สามารถใช้เป็นหน่วยวัดได้อย่างหนึ่ง แต่ไม่มีการใช้แล้วสำหรับการขนส่งน้ำมันดิบ เนื่องจากผลิตภัณฑ์ปิโตรเลียมส่วนใหญ่สามารถขนส่งมาทางท่อหรือโดยเรือบรรทุกน้ำมัน
บาร์เรลขนาด 42 แกลลอนนี้เป็นหน่วยที่จำกัดการใช้ในอุตสาหกรรมน้ำมันของสหรัฐอเมริกา เนื่องจากบาร์เรลขนาดอื่นก็มีใช้ในอุตสาหกรรมประเภทอื่น และประเทศอื่นก็แทบจะเปลี่ยนไปใช้ระบบเมตริกกันหมดแล้ว ประเทศผลิตน้ำมันหลายประเทศที่ไม่มีความรู้ทางด้านเทคนิคที่จะพัฒนามาตรฐานอุตสาหกรรมน้ำมันของตน ใช้หน่วยบาร์เรลของอเมริกาเพราะอุตสาหกรรมเหล่านั้นก่อตั้งโดยบริษัทในสหรัฐอเมริกา
การวัดปริมาตรของน้ำมันเริ่มเกิดขึ้นที่แหล่งน้ำมันในรัฐเพนซิลเวเนีย เมื่อช่วงต้นคริสต์ทศวรรษ 1860 ซึ่งเป็นช่วงเวลาที่เริ่มมีการผลิตน้ำมันเป็นอุตสาหกรรม ขณะนั้นยังไม่มีมาตรฐานสำหรับภาชนะบรรจุน้ำมัน ดังนั้นน้ำมันและผลิตภัณฑ์ปิโตรเลียมจึงถูกเก็บไว้ในถังขนาดและรูปทรงที่แตกต่างกัน แต่ถังไม้บรรจุวิสกี้ 40 แกลลอนอเมริกา (151.4 ลิตร) ก็เป็นขนาดที่ใช้กันมากที่สุด เนื่องจากมีการผลิตไว้พร้อมแล้วในช่วงนั้น
แฉ! ขบวนการอาหารขยะ

แฉ! ขบวนการอาหารขยะ  เป็นภาพยนตร์ตลกร้ายเสียดสีการเมืองแบบสารคดีล้อเลียนที่กำกับโดยริชาร์ด ลินเคลเตอร์ และเขียนบทโดย Linklater และ Eric Schlosser ภาพยนตร์นี้อิงอย่างหลวม ๆ จากหนังสือสารคดี ค.ศ. 2001 ของ Schlosser
เผยแพร่.
ภาพยนตร์เรื่องนี้ฉายรอบปฐมทัศน์ในการแข่งขันที่เทศกาลภาพยนตร์กาน ค.ศ. 2006 เมื่อวันที่ 19 พฤษภาคม จากนั้จึงออกฉายแบบจำกัดในประเทศออสเตรเลียเมื่อวันที่ 26 ตุลาคม ค.ศ. 2006
บ็อกซ์ออฟฟิศ.
ภาพยนตร์ออกฉายในสหรัฐเพียง 321 แห่งเมื่อวันที่ 17 พฤศจิกายน ค.ศ. 2006 และทำรายได้ไป 410,804 ดอลลาร์สหรัฐตอนสุดสัปดาห์แรก จากนั้นจึงทำรายได้ไป 1,005,539 ดอลลาร์สหรัฐในประเทศสหรัฐ และ 1,203,783 ดอลลาร์สหรัฐที่ต่างประเทศ รวมกันเป็นเงินทั้งหมด 2,209,322 ดอลลาร์สหรัฐ
โฮมมีเดีย.
มีการออกจำหน่ายดีวีดีในวันที่ 6 มีนาคม ค.ศ. 2007 และทำรายได้จากกการเช่าถึง 6.44 ล้านดอลลาร์สหรัฐใน 7 สัปดาห์แรก
เดอะเคียวร์

เดอะเคียวร์  เป็นวงดนตรีสัญชาติอังกฤษ ก่อตั้งวงในครอว์ลีย์ เวสต์ซัสเซ็กซ์ ในปี 1976 วงมีการเปลี่ยนแปลงสมาชิกหลายครั้งพร้อมกับผู้นำวง นักร้องนำ นักกีตาร์ และนักแต่งเพลงหลัก โรเบิร์ต สมิธ เป็นเพียงสมาชิกคนเดียวเท่านั้นที่ยังคงอยู่ เดอะเคียวร์เริ่มการปล่อยเพลงในยุค 1970 กับอัลบั้มเปิดตัว "ทรีอิแมจิแนรีบอยส์" (Three Imaginary Boys) พร้อมกับหลายซิงเกิลในยุคแรก วงเป็นส่วนหนึ่งของการเคลื่อนไหวของดนตรีโพสต์พังก์และนิวเวฟ ที่ได้ผุดขึ้นมาในการตื่นตัวในการปฏิวัติของดนตรีพังก์ร็อกในสหราชอาณาจักร ในช่วงต้นทศวรรษ 1980 วงได้เพิ่มโน้ตเพลงที่มีความมืดและทรมานยิ่งขึ้นที่ช่วยให้ก่อตัวเป็นแนวกอทิกร็อก
หลังจากออกอัลบั้ม "พอร์นอกราฟี" (Pornography) อนาคตของวงยังไม่เด่นชัด และสมิธได้รู้สึกกระตือรือร้นที่จะดำเนินผ่านพ้นกับความโด่งดังที่แง่ร้ายของวงที่ได้มา กับ ซิงเกิลปีใน 1982 "Let's Go to Bed" สมิธ เริ่มที่จะใส่ความรู้สึกเพลงป็อปเข้าไปข้างในเพลงของวง (เช่นเดียวกับขั้นตอนที่ไม่ซ้ำกัน) ความนิยมของเดอะเคียวร์ได้เพิ่มขึ้นในทุกทศวรรษ โดยเฉพาะอย่างยิ่งในสหรัฐอเมริกา อย่างเพลง "Just Like Heaven", "Lovesong" และ "Friday I'm in Love" ได้เข้าสู่บิลบอร์ดฮอต 100 ชาร์ต โดยเริ่มจากยุค 1990 เดอะเคียวร์เป็นหนึ่งในวงออลเทอร์นาทิฟร็อกที่มียอดนิยมมากที่สุดในโลก วงคาดว่าจะมียอดขาย 27 ล้านอัลบั้มในปี 2004 เดอะเคียวร์ได้ออกสิบสามอัลบั้มสตูดิโอ พร้อมกับ 10 อีพี และ มากกว่าสามสิบซิงเกิล ในระหว่างเส้นทางอาชีพของพวกเขา ตั้งแต่ปี 2010 พวกเขาได้ทำงานกับสตูดิโออัลบั้มเพลงที่สิบสี่
กลยุทธ์ล่อเสือออกจากถ้ำ

กลยุทธ์ล่อเสือออกจากถ้ำ หรือ เตี้ยวหู่หลีซาน  เป็นหนึ่งในกลศึกสามก๊ก กลยุทธ์ที่มีความหมายถึงการที่ใช้ภาพลวงที่จงใจสร้างขึ้นเพื่อหลอกล่อให้ศัตรูเกิดความประมาท
การชะล่าใจในการทำศึกสงคราม ละทิ้งแนวฐานการป้องกันของกองทัพซึ่งเป็นจุดยุทธศาสตร์สำคัญ เป็นโอกาสของการฉกฉวยจังหวะที่ศัตรูเกิดความอ่อนแอหลงเชื่อในภาพลวงที่สร้างขึ้น นำกำลังบุกเข้าโจมตีหรือทำลายเสียให้สิ้นซากช่วงชิงชัยชนะมาเป็นของตน ดั่งคำกล่าวว่า "อันธรรมดาเสือเมื่ออยู่ในถ้ำย่อมอันตราย จะจับเสือได้ก็ต่อเมื่อล่อให้มาตกในหลุมพรางที่ดักไว้" ตัวอย่างการนำเอากลยุทธ์ล่อเสือออกจากถ้ำไปใช้ได้แก่อ้องอุ้นที่ใช้กลยุทธ์สาวงามทำให้ตั๋งโต๊ะผิดใจกับลิโป้และลวงไปฆ่าในวังหลวง
ตัวอย่างกลยุทธ์.
เมื่อคราวที่ตั๋งโต๊ะเข้ายึดอำนาจในราชสำนักจากพระเจ้าหองจูเปียนและสั่งประหารชีวิต ก่อนแต่งตั้งพระเจ้าหองจูเหียบขึ้นเป็นจักรพรรดิแทน แต่งตั้งตนเองเป็นมหาอุปราชและมีฐานะเป็นบิดาบุญธรรมของพระเจ้าหองจูเหียบ ตั๋งโต๊ะถืออำนาจบาตรใหญ่เข่นฆ่าเหล่าขุนนางตงฉินและผู้ที่ไม่เห็นด้วยกับการเข้ายึดอำนาจ สร้างความเดือดร้อนวุ่นวายไปทั่วทั้งแผ่นดิน เหล่าขุนนางพากันเคียดแค้นชิงชังตั๋งโต๊ะ โจโฉพยายามลอบสังหารตั๋งโต๊ะแต่ไม่สำเร็จจึงหลบหนีไปจากเมืองหลวงและปลอมแปลงราชโองการนำกำลังทหารจากหัวเมืองต่าง ๆ หมายกำจัดตั๋งโต๊ะให้สิ้นซาก
แต่แผนการของโจโฉกลับล้มเหลว เมื่อกองทัพจากหัวเมืองต่าง ๆ เกิดแตกแยกกันเองทำให้ไม่สามารถกำจัดตั๋งโต๊ะได้สำเร็จ ตั๋งโต๊ะจึงสั่งย้ายเมืองหลวงจากลกเอี๋ยงไปยังเมืองเตียงฮันแทน อ้องอุ้นซึ่งเป็นขุนนางตงฉินทนพฤติกรรมตั๋งโต๊ะไม่ไหวจึงวางกลอุบายกลยุทธ์สาวงามโดยทำทีเป็นยกเตียวเสี้ยนบุตรสาวบุญธรรมให้แก่ตั๋งโต๊ะ
สภาองคมนตรีแห่งพระมหากษัตริย์

สภาองคมนตรีแห่งพระมหากษัตริย์ หรือ สภาองคมนตรีแห่งอังกฤษ  เป็นชื่อเรียกสภาองคมนตรีของอังกฤษในระหว่างที่มีพระมหากษัตริย์เป็นบุรุษเพศ (ยามเมื่อพระมหากษัตริย์ทรงดำรงอิตถีเพศ สภานี้เรียก สภาองคมนตรีแห่งพระราชินี ) นัยยะตามตัวอักษรของสภาดังกล่าวแล้วหมายว่าสมเด็จพระราชินีนาถแห่งอังกฤษทรงบริหารพระราชกิจตามคำแนะนำของสภาองคมนตรี ซึ่งเป็นไปตามบทบัญญัติของรัฐธรรมนูญแห่งอังกฤษ โดยพฤตินัยสภาองคมนตรีแห่งพระราชินีปฏิบัติหน้าที่ภายใต้การควบคุมของคณะกรรมการชุดพิเศษชุดหนึ่งซึ่งแต่งตั้งขึ้นโดยคณะรัฐมนตรี เป็นผลให้การดำเนินงานของสภาองคมนตรีอยู่ภายใต้การพิจารณาทบทวนโดยศาล  สมเด็จพระราชินีนาถจะมีพระราชเสาวนีย์เกี่ยวกับราชการแผ่นดินได้ก็แต่โดยคำแนะนำของสภาองคมนตรี พระราชเสาวนีย์ดังกล่าวในภาษาอังกฤษเรียกว่า "order-in-council"
ในประเทศอื่นอันเป็นเครือจักรภพยกเว้นประเทศอังกฤษ สมเด็จพระราชินีนาถอาจทรงมอบหมายให้ผู้สำเร็จราชการแทนพระองค์ประจำประเทศนั้น ๆ เป็นผู้บริหารพระราชอำนาจที่จะได้รับคำปรึกษาจากสภาองคมนตรีแทน ในกรณีนี้จะเรียกผู้สำเร็จราชการแทนพระองค์ดังกล่าวว่า "ข้าหลวงต่างพระองค์โดยคำแนะนำของสภาองคมนตรี" หรือ "Governor-in-Council"
สภาองคมนตรีอังกฤษ

สภาองคมนตรีอังกฤษ  เป็นสภาที่มีหน้าที่ถวายคำปรึกษาต่อพระมหากษัตริย์แห่งราชอาณาจักรอังกฤษ สมาชิกมาจากการแต่งตั้งของพระมหากษัตริย์ ส่วนใหญ่เป็นสมาชิกอาวุโสในสภาขุนนาง สภาสามัญชน ผู้พิพากษา นักการทูต ผู้นำเหล่าทัพ หรือสมาชิกอาวุโสแห่งคริสตจักรอังกฤษ สภาองคมนตรีอังกฤษนั้นถูกยุบและแทนที่ด้วยสภาองคมนตรีแห่งบริเตนใหญ่ในปี ค.ศ. 1707
สภาองคมนตรีอังกฤษเป็นองค์กรที่มีอำนาจมาก ซึ่งรวมถึงอำนาจถวายคำปรึกษาต่อพระมหากษัตริย์ในการใช้พระราชอำนาจต่าง ๆ ที่มีตามกฎหมาย
บรรณานุกรม.
<templatestyles src="Refbegin/styles.css" />
สตรอเบอรี่ พานิค!

สตรอเบอรี่ พานิค! (; โรมาจิ: "Sutoroberī Panikku!"; ) เป็นการ์ตูนญี่ปุ่นที่แต่งโดยซากุระโกะ คิมิโนะ และวาดภาพประกอบโดยนามุจิ ทาคุมิ มีเนื้อหาเกี่ยวกับการดำเนินชีวิตของเด็กผู้หญิงวัยรุ่นในโรงเรียนมัธยมปลาย รวมถึงมีเนื้อหาเกี่ยวกับความสัมพันธ์แบบยูริของตัวละครในเรื่อง
"สตรอเบอรี่ พานิค!" ตีพิมพ์ในฉบับหนังสือการ์ตูนครั้งแรกโดยสำนักพิมพ์ MediaWorks เมื่อ 30 กันยายน พ.ศ. 2548 หลังจากนั้นได้มีการนำเรื่องนี้มาสร้างเป็นไลต์โนเวลจำนวน 3 เล่ม และภาพยนตร์การ์ตูนโทรทัศน์ 26 ตอน
โทรโกลไบต์

โทรโกลไบต์ (troglobite) เป็นสัตว์ที่อาศัยอยู่ในที่มืด คือ สัตว์ประเภทนี้อาศัยอยู่ในถ้ำตลอดชีวิต นอกจากถ้ำแล้วไม่พบที่อื่นอีกเลย ร่างกายของสัตว์พวกนี้ปรับตัวมาเพื่อหาอาหารในถ้ำที่มืดมิดไม่มีแสงอาทิตย์ อวัยวะส่วนอื่นที่ไม่เกี่ยวข้องกับอาหารจะเริ่มเสื่อมหรือหายไป มันไม่จำเป็นต้องใช้ดวงตาและไม่ต้องมีสีสำหรับป้องกันตัว สัตว์เหล่านี้มักมีหนวดและขนที่ยาวเพื่อใช้คลำทางและหาอาหารแทนดวงตาเนื่องจากอาหารมีน้อยร่างกายของมันจึงสามารถเก็บพลังงานได้นาน สัตว์ประเภทนี้เช่น แมงมุมถ้ำ
โทรโกลไฟล์

โทรโกลไฟล์ (Troglophile) เป็นกลุ่มของสิ่งมีชีวิตที่สามารถดำรงชีวิตอยู่ได้ทั้งในสภาพแวดล้อมใต้ดิน เช่น ถ้ำ และในสภาพแวดล้อมภายนอกถ้ำ แต่โดยธรรมชาติแล้ว สัตว์ในกลุ่มนี้มักจะชื่นชอบการอยู่อาศัยในที่มืด ชื้น และมีอุณหภูมิคงที่ ซึ่งลักษณะของถ้ำมักตอบสนองความต้องการเหล่านี้ได้อย่างดี
โทรโกลไฟล์แตกต่างจาก โทรโกลไบต์ (Troglobite) ซึ่งเป็นสิ่งมีชีวิตที่วิวัฒนาการจนสามารถอาศัยอยู่ในถ้ำได้โดยเฉพาะ และไม่สามารถอยู่รอดได้ภายนอกถ้ำ โทรโกลไฟล์สามารถใช้ชีวิตนอกถ้ำได้อย่างปกติ แต่จะมีพฤติกรรมเลือกถ้ำเป็นแหล่งที่อยู่อาศัยหลัก เช่น การซ่อนตัวในเวลากลางวัน หรือใช้ถ้ำเป็นแหล่งหากินและวางไข่ เนื่องจากสภาพแวดล้อมในถ้ำปลอดภัยจากผู้ล่าและมีความเสถียรทางสิ่งแวดล้อมสูง
ตัวอย่างของสัตว์โทรโกลไฟล์ ได้แก่ จิ้งหรีดถ้ำ, ตะขาบบางชนิด, และ [[แมงมุม]]บางชนิด ซึ่งมักพบได้บ่อยในถ้ำหินปูนหรือถ้ำธรรมชาติทั่วไป โดยสัตว์เหล่านี้ยังคงมีสายตาและสีสันของร่างกายที่พอเห็นได้บ้าง ต่างจากโทรโกลไบต์ที่มักไม่มีสี และมักมีดวงตาที่เสื่อมสภาพหรือหายไปอย่างสมบูรณ์
ในกรณีที่โทรโกลไฟล์อาศัยอยู่ในถ้ำเป็นเวลานานต่อเนื่องหลายรุ่น พวกมันอาจเกิดการปรับตัวทางพันธุกรรมและวิวัฒนาการอย่างค่อยเป็นค่อยไป จนกลายเป็นโทรโกลไบต์ในที่สุด ซึ่งเป็นกระบวนการที่นักชีววิทยาให้ความสนใจอย่างมาก เนื่องจากสะท้อนให้เห็นถึงพลวัตของวิวัฒนาการและความสามารถของสิ่งมีชีวิตในการปรับตัวเข้ากับสภาพแวดล้อมเฉพาะทาง
โทรโกลไฟล์จึงถือเป็นกลุ่มสิ่งมีชีวิตที่อยู่กึ่งกลางระหว่างการใช้ชีวิตในโลกภายนอกและใต้ดิน เป็นตัวอย่างที่ดีของการปรับตัวแบบยืดหยุ่น และมีบทบาทสำคัญในระบบนิเวศของถ้ำ เพราะมักเป็นทั้งผู้ล่าและเหยื่อในห่วงโซ่อาหารใต้ดิน
เทศบาลเมืองพะเยา

เทศบาลเมืองพะเยา เป็นองค์กรปกครองส่วนท้องถิ่นประเภทเทศบาลเมืองแห่งหนึ่งในอำเภอเมืองพะเยา จังหวัดพะเยา ตั้งอยู่ริมกว๊านพะเยา มีพื้นที่ 9 ตารางกิโลเมตร ครอบคลุมตำบลเวียงและตำบลแม่ต๋ำทั้งตำบล มีประชากรในปี พ.ศ. 2560 จำนวน 15,419 คน เป็นเทศบาลที่มีประชากรมากที่สุดในจังหวัดพะเยา ทั้งนี้ศาลากลางจังหวัดพะเยาได้ตั้งอยู่นอกเขตเทศบาลเมืองพะเยา โดยตั้งอยู่ในเขตเทศบาลตำบลบ้านต๋อม
ประวัติ.
ตามพระราชกฤษฎีกาจัดตั้งเทศบาลเมืองพะเยา จังหวัดเชียงราย พ.ศ. 2480 ในพระปรมาภิไธยสมเด็จพระเจ้าอยู่หัวอนันทมหิดล คณะผู้สำเร็จราชการแทนพระองค์ (ตามประกาศประธานสภาผู้แทนราษฎร) ลงวันที่ 4 สิงหาคม 2480 อาทิตย์ทิพอาภา พล.อ.เจ้าพระยาพิชเยนทรโยธิน ตราไว้ ณ วันที่ 11 มีนาคม พ.ศ. 2480 โดยที่เห็นสมควรจัดเขตชุมนุมชนในบางส่วนของตำบลเวียง และตำบลแม่ต๋ำ อำเภอพะเยา จังหวัดเชียงราย ให้มีฐานะเป็นเทศบาลเมืองพะเยาและเป็นเทศบาลเมืองแห่งที่สองของจังหวัดเชียงรายถัดจากเทศบาลเมืองเชียงราย
จนกระทั่ง ปี พ.ศ. 2520 ได้มีการตราราชบัญญัติจัดตั้งจังหวัดพะเยา โดยประกาศในราชกิจจานุเบกษา เล่มที่ 94 ตอน 67 ลงวันที่ 28 กรกฎาคม พ.ศ. 2520 และมีผลใช้บังคับตั้งแต่วันประกาศในราชกิจจานุเบกษา มีกำหนด 1 เดือน อำเภอพะเยา จังหวัดเชียงราย จึงมีฐานะเป็นจังหวัดพะเยา เทศบาลเมืองพะเยาได้โอนมาขึ้นกับจังหวัดพะเยา ตั้งแต่นั้นเป็นต้นมา โดยสำนักงานเทศบาลตั้งอยู่เลขที่ 58 ถนนท่ากว๊าน ตำบลเวียง อำเภอเมือง จังหวัดพะเยา สำหรับผู้ดำรงตำแหน่งนายกเทศมนตรีเมืองพะเยา คนแรกคือ ร.ต.อ.หลวงกมล ดิลกเลิศ พ.ศ. 2481-2483 ปัจจุบันนายกเทศมนตรีเมืองพะเยาลำดับที่ 30 คือ นายมงคล บุญเรือง ซึ่งได้รับการเลือกตั้งนายเทศมนตรีโดยตรง ตามพระราชบัญญัติเทศบาล พ.ศ. 2496 ฉบับแก้ไขเพิ่มเติมฉบับที่ 11 พ.ศ. 2543
ภูมิศาสตร์.
เทศบาลเมืองพะเยามีพื้นที่ประมาณ 9 ตารางกิโลเมตร หรือประมาณ 5625 ไร่ ประกอบด้วย 2 ตำบลคือ ตำบลเวียงและตำบลแม่ต๋ำ ติดต่อกับเขตองค์กรปกครองส่วนท้องถิ่นอื่น ดังนี้
การปกครอง.
จำนวนประชาชนในเขตเทศบาลเมืองพะเยา เมื่อวันที่ 31 ธันวาคม พ.ศ. 2560 มี จำนวน 16,974 คน แยกเป็นชาย 7,868 คน หญิง 9,106 คน มีจำนวนบ้าน 8,097 หลังคาเรือน และความหนาแน่นของประชากรเฉลี่ย 1,886 คนต่อตารางกิโลเมตร ประชาชนในเขตเทศบาลเมืองพะเยาส่วนใหญ่นับถือศาสนาพุทธ คิดเป็นร้อยละ 90 มีวัดจำนวน 13 แห่ง และยังมีประชาชนที่นับถือศาสนาอื่นๆ อีก เช่น อิสลาม คริสต์
เทศบาลเมืองพะเยามีพื้นที่ครอบคลุม 2 ตำบล ได้แก่ ตำบลเวียง และตำบลแม่ต๋ำ โดยแต่ละตำบลมีชุมชนและจำนวนประชากร ดังนี้
ตำบลเวียงมีประชากรทั้งหมด 9,415 คน ชาย 4,296 คน หญิง 5,119 คน มี 9 ชุมชน ได้แก่
ตำบลแม่ต๋ำมีประชากรทั้งหมด 7,559 คน ชาย 3,572 คน หญิง 3,987 คน มี 5 ชุมชน ได้แก่
โครงสร้างพื้นฐาน.
การศึกษา.
ในเขตเทศบาลเมืองพะเยา มีสถาบันการศึกษา ทั้งอนุบาล ประถม มัธยม และอุดมศึกษา ดังนี้
<templatestyles src="Col-begin/styles.css"/>
สาธารณสุข.
ประชาชนในเขตเทศบาลเมืองพะเยาจะใช้บริการด้านสาธารณสุข ได้แก่ โรงพยาบาลพะเยา ซึ่งเป็นโรงพยาบาลประจำจังหวัดและโรงพยาบาลพะเยา ราม ซึ่งเป็นโรงพยาบาลเอกชน สำหรับเทศบาลเมืองพะเยามีศูนย์บริการสาธารณสุขเพื่อให้บริการประชาชนในเขตเทศบาลเมืองพะเยา 2 แห่ง
ตุ๋ย

ตุ๋ย เป็นศัพท์สแลงภาษาไทย มักใช้พาดหัวข่าวตามหน้าหนังสือพิมพ์ แทนความหมายว่าการร่วมเพศทางทวารหนักระหว่างชายกับชาย
ที่มา.
แต่เดิมนั้น ตุ๋ย มักใช้เป็นชื่อของชาวไทยภาคอีสาน หมายถึง "ลักษณะท่าทางของเด็กทารกที่มีอายุไม่กี่เดือน" แต่ปัจจุบัน คำว่า ตุ๋ย ตามพจนานุกรมคำใหม่ ฉบับราชบัณฑิตยสถาน ได้ให้ความหมายว่า "ร่วมเพศทางทวารหนัก" โดยมีที่มาจากชื่อของข้าราชการทหารคนหนึ่งที่ข่มขืนกระทำชำเราเด็กผู้ชายโดยการร่วมเพศทางทวารหนัก และเป็นข่าวเมื่อ พ.ศ. 2541 จากนั้นจึงมีการใช้คำนี้แทนพฤติกรรมดังกล่าวตามหน้าหนังสือพิมพ์เรื่อยมา
คำสแลงอื่นที่มีความหมายคล้ายกันคือ อัดถั่วดำ คำว่า "ถั่วดำ" เป็นชื่อของนายทหาร ผู้มีพฤติกรรมคล้ายกันนี้ และยังให้เด็กผู้ชายค้าประเวณีอีกด้วย เขาถูกจับกุมเมื่อ 20 มิถุนายน พ.ศ. 2478
ฟุตบอลชิงแชมป์แห่งชาติอาเซียน 2008

ในการแข่งขันครั้งนี้ได้เริ่มเปลี่ยนชื่อจากอาเซียนฟุตบอลแชมเปียนชิพ มาเป็น เอเอฟเอฟ ซูซูกิ คัพ โดยครั้งนี้ประเทศไทยและอินโดนีเซีย เป็นเจ้าภาพร่วมกัน เริ่มการแข่งขันตั้งแต่วัน 5 ธันวาคม - 28 ธันวาคม พ.ศ. 2551 โดยมีประเทศเข้าร่วมการแข่งขันทั้งหมด 8 ประเทศ
รอบรองชนะเลิศ.
นัดที่สอง.
ผลรวม ทีมชาติไทย ชนะ ทีมชาติอินโดนีเซีย 3-1 ผ่านเข้ารอบชิงชนะเลิศ
ผลรวม ทีมชาติเวียดนาม ชนะ ทีมชาติสิงคโปร์ 1-0 ผ่านเข้ารอบชิงชนะเลิศ
อันดับดาวซัลโว.
<templatestyles src="Col-begin/styles.css"/>
<templatestyles src="Col-begin/styles.css"/>
ทางหลวงแผ่นดินหมายเลข 101

ทางหลวงแผ่นดินหมายเลข 101 สายกำแพงเพชร–จุดผ่านแดนถาวรห้วยโก๋น/น้ำเงิน (เขตแดนไทย/ลาว) เป็นเส้นทางที่เชื่อมต่อระหว่างจังหวัดในภาคกลางกับจังหวัดในภาคเหนือด้านตะวันออก มีปลายทางทิศใต้บนถนนพหลโยธิน ในตำบลนครชุม อำเภอเมืองกำแพงเพชร จังหวัดกำแพงเพชร และมีปลายทางทิศเหนือที่จุดผ่านแดนถาวรบ้านห้วยโก๋น ในตำบลห้วยโก๋น อำเภอเฉลิมพระเกียรติ จังหวัดน่าน เชื่อมต่อกับบ้านน้ำเงิน เมืองเงิน แขวงไชยบุรี ประเทศลาว ระยะทางรวม 505.853 กิโลเมตร และในช่วงเด่นชัย ถึงจุดผ่านแดนถาวรบ้านห้วยโก๋น เป็นส่วนหนึ่งของทางหลวงเอเชียสาย 13
รายละเอียดของเส้นทาง.
ทางหลวงแผ่นดินหมายเลข 101 เป็นถนนขนาด 2 ช่องจราจร ไป-กลับ และขนาด 4 ช่องจราจรในบางช่วง อยู่ในความดูแลของแขวงทางหลวงกำแพงเพชร สำนักงานทางหลวงที่ 4 ตาก, แขวงทางหลวงสุโขทัย สำนักงานทางหลวงที่ 5 พิษณุโลก, และแขวงทางหลวงแพร่ แขวงทางหลวงน่านที่ 1 และแขวงทางหลวงน่านที่ 2 สำนักงานทางหลวงที่ 2 แพร่ ระยะทางตลอดทั้งสาย 505.853 กิโลเมตร แต่ส่วนที่อยู่ในความดูแลของกรมทางหลวงมีระยะทาง 488.361 กิโลเมตร
ช่วงกำแพงเพชร–เด่นชัย.
ทางหลวงแผ่นดินหมายเลข 101 เริ่มต้นจากถนนพหลโยธินที่อำเภอเมืองกำแพงเพชร จังหวัดกำแพงเพชร ผ่านสะพานข้ามแม่น้ำปิงเข้าสู่เขตตัวเมืองกำแพงเพชร มีชื่อเรียกในช่วงนี้ว่า "ถนนกำแพงเพชร" จากนั้นตัดผ่านเมืองกำแพงเพชรจนถึงแยกบรรจบทางเลี่ยงเมืองกำแพงเพชร ผ่านอำเภอพรานกระต่าย แล้วเข้าสู่จังหวัดสุโขทัยที่อำเภอคีรีมาศ จากนั้นข้ามแม่น้ำยม โดยตัดผ่านทางหลวงแผ่นดินหมายเลข 12 ก่อนผ่านอำเภอเมืองสุโขทัย อำเภอศรีสำโรง อำเภอสวรรคโลก อำเภอศรีสัชนาลัย จากนั้นมีทางแยกขวาไปจังหวัดอุตรดิตถ์ (ทางหลวงแผ่นดินหมายเลข 102) ช่วงของทางหลวงแผ่นดินหมายเลข 101 ที่เริ่มต้นจากอำเภอสวรรคโลก เริ่มต้นต่อจากถนนจรดวิถีถ่องในเขตเทศบาลเมืองสวรรคโลกถึงตัวอำเภอศรีสัชนาลัย จะเรียกถนนในช่วงนี้ว่า "ถนนศรีสัชนาลัย"
ช่วงเด่นชัย–จุดผ่านแดนถาวรบ้านห้วยโก๋น.
ทางหลวงตัดผ่านต่อไปยังจังหวัดแพร่ที่อำเภอเด่นชัย โดยใช้สายทางร่วมกับทางหลวงแผ่นดินหมายเลข 11 ที่ตำบลไทรย้อย มีแยกซ้ายไปจังหวัดลำปาง และที่ตำบลเด่นชัย มีแยกขวาไปจังหวัดอุตรดิตถ์ จากนั้นผ่านอำเภอสูงเม่น ผ่านทางเลี่ยงเมืองแพร่ โดยมีทางหลวงแผ่นดินหมายเลข 103 แยกซ้ายมือไปอำเภองาว จังหวัดลำปาง ทางหลวงตัดผ่านต่อไปยังอำเภอร้องกวาง แล้วเข้าสู่จังหวัดน่านที่อำเภอเวียงสา ถึงเขตเทศบาลเมืองน่าน จากนั้นเริ่มเส้นทางอีกครั้งหนึ่งที่สี่แยกช้างเผือก ผ่านอำเภอท่าวังผา อำเภอปัว อำเภอเชียงกลาง อำเภอทุ่งช้าง ไปสิ้นสุดที่จุดผ่านแดนถาวรห้วยโก๋น–น้ำเงิน อำเภอเฉลิมพระเกียรติ โดยทางหลวงช่วงระหว่างอำเภอเมืองแพร่ จังหวัดแพร่ ถึงอำเภอเมืองน่าน จังหวัดน่าน มีชื่อเรียกว่า "ถนนยันตรกิจโกศล" ตั้งชื่อเพื่อเป็นเกียรติแก่ หลวงยันตรกิจโกศล (วารี ยันตรกิจโกศล) นายช่างกำกับแขวงการทางแพร่ เมื่อวันที่ 10 ธันวาคม 2493 ตามมติ ครม จอมพล ป พิบูลสงคราม นายกรัฐมนตรี นอกจากนี้ ทางหลวงแผ่นดินหมายเลข 101 ช่วงเด่นชัย ถึงจุดผ่านแดนถาวรบ้านห้วยโก๋น เป็นส่วนหนึ่งของทางหลวงเอเชียสาย 13
สถานที่สำคัญบนเส้นทาง.
<templatestyles src="Div col/styles.css"/>
กวางน้อย...แบมบี้ 2

กวางน้อย...แบมบี้ 2 (อังกฤษ:) ออกฉายวันที่ 7 กุมภาพันธ์ ค.ศ. 2006 ซึ่งเป็นภาคต่อจากเรื่อง กวางน้อย...แบมบี้ กำกับโดย เป็นภาพยนตร์ที่ระยะเวลาวันออกฉายระหว่างภาคแรกกับภาคต่อนั้นยาวนานมากที่สุดในโลก (The longest gaps between film sequels) ถึง 63 ปี 178 วัน โดยในภาคแรกนั้นออกฉายวันที่ 13 สิงหาคม ค.ศ. 1942
เนื้อเรื่องของภาพยนตร์นี้จะมีเรื่องราวอยู่ในช่วงกลางของภาคแรก ในเวลาที่แบมบี้เพิ่งจะสูญเสียแม่ไป แบมบี้จึงต้องไปอาศัยอยู่กับพ่อของเขา ซึ่งในภาพยนตร์ต้นฉบับนั้น ไม่ได้มีการเล่าถึงเรื่องราวในช่วงตอนนี้เอาไว้
ในช่วงแรกของการสร้าง ภาพยนตร์เรื่องนี้เดิมเคยมีชื่อว่า Bambi and the great prince of the forest แต่ภายหลังได้มีการปรับเปลี่ยนชื่อเรื่องเป็น Bambi II แทน
ในด้านผลตอบรับ ภาพยนตร์เรื่องนี้ทำยอดจำหน่าย DVDs ได้สูงถึง 2.6 ล้านชุด ในอเมริกาภายในสัปดาห์แรกของการวางจำหน่าย และได้รับรางวัล "Best Home Entertainment Production" ในงาน Annual Annie Awards ครั้งที่ 34
แมงมุมเพื่อนรัก (ภาพยนตร์การ์ตูน)

แมงมุมเพื่อนรัก (Charlotte's Web) เป็นภาพยนตร์แอนิเมชันที่สร้างจากหนังสือเด็กเรื่อง แมงมุมเพื่อนรัก ของอี.บี. ไวท์ ออกฉายครั้งแรกเมื่อวันที่ 1 กุมภาพันธ์ พ.ศ. 2516 กำกับโดย Charles A. Nichols & Iwao Takamoto สร้างและจัดจำหน่ายโดย พาราเมาท์ พิคเจอร์.
ในปี พ.ศ. 2546 พาราเมาท์ พิคเจอร์ ได้สร้างภาพยนตร์แอนิเมชันภาคต่อ ชื่อ "Charlotte's Web 2: Wilbur's Great Adventure".
บุพสัญญา

บุพสัญญา (”) เป็นเครื่องหมายวรรคตอนชนิดหนึ่ง มีลักษณะคล้ายอัญประกาศคู่แต่มีด้านปิดเพียงด้านเดียว หรือคล้ายรูปสระ "ฟันหนู" (") ใช้สำหรับเขียนแทนคำหรือประโยคที่อยู่ในบรรทัดบนหรือเหนือขึ้นไปในตำแหน่งกึ่งกลาง เพื่อที่จะได้ไม่ต้องเขียนซ้ำอีก สามารถใช้ขีดกลางยาวประกอบเครื่องหมาย (เช่น #เปลี่ยนทาง) เพื่อกำหนดขอบเขตของการกล่าวซ้ำโดยสังเขป และอาจพบเครื่องหมายบุพสัญญามากกว่าหนึ่งตัวในการซ้ำครั้งเดียวกัน (เช่น #เปลี่ยนทาง) เวลาอ่านต้องอ่านคำเต็ม บทนิพนธ์หลายชนิดอาทิวิทยานิพนธ์ ไม่อนุญาตให้ใช้เครื่องหมายนี้ปรากฏในเนื้อหาเพื่อละข้อความ แต่ให้ใช้คำเต็มแทน 
ภาษาญี่ปุ่นก็มีการใช้บุพสัญญา มีปรากฏในรหัสยูนิโคด U+3003 ดังนี้ 〃 มีชื่อเรียกว่า "ditto mark" หรือ "โนะโนะจิเท็น" (ノノ字点) รูปร่างคล้ายกับของภาษาไทยแต่เขียนอยู่ในระดับเดียวกับบรรทัด ภาษาอื่นที่นอกเหนือจากนี้ไม่มีการใช้บุพสัญญา แต่อาจพบการใช้ขีดกลางยาว (em dash) หรือคำว่า "Ibid." และ "Id." แทนในบรรณานุกรม
ตัวอย่างการใช้งาน.
บุพสัญญาในกรณีนี้ใช้แทนวลี "เป็นวรรณคดีในรัชสมัย" ที่อยู่ข้างบน
ในทางปฏิบัติ การใช้เครื่องหมายนี้เหมาะกับการเขียนมากกว่าการป้อนข้อมูลเข้าคอมพิวเตอร์ เนื่องจากโปรแกรมประมวลคำหรือเว็บเบราว์เซอร์มักจัดตำแหน่งตามแนวดิ่งไม่ตรงกัน อันมีสาเหตุมาจากความกว้างของตัวอักษรแต่ละตัวที่ไม่เท่ากัน (หากใช้ไทป์เฟซแบบความกว้างเท่ากันจะไม่เกิดปัญหานี้) จึงต้องใช้ตารางเข้ามาช่วยจัดรูปแบบ นอกจากนั้นระบบคอมพิวเตอร์สามารถคัดลอกข้อความซ้ำไปวางไว้ในตำแหน่งที่ต้องการได้ เครื่องหมายนี้จึงมีความสำคัญน้อยลง
อเล็กซานเดอร์ มหาราชชาตินักรบ

อเล็กซานเดอร์ มหาราชชาตินักรบ (อังกฤษ: Alexander) เป็นภาพยนตร์อิงประวัติศาสตร์ฟอร์มยักษ์ของฮอลลีวูด กำกับโดย โอลิเวอร์ สโตน ออกฉายในปี ค.ศ. 2004 นำแสดงโดย โคลิน ฟาร์เรล รับบท พระเจ้าอเล็กซานเดอร์มหาราช, วัล คิลเมอร์ รับบท พระเจ้าฟิลิปส์ที่ 2 แห่งมาซิโดเนีย, แองเจลินา โจลี รับบท พระนางโอลิมเปียส, จาเรด เลโท รับบท เฮฟีสเทียน, แอนโทนีย์ ฮอปกินส์ รับบท ปโตเลมี และยังมีนักแสดงร่วมคนอื่นๆอีกมากมาย
การถ่ายทำ.
ฉากการสู้รบระหว่างกองทัพมาซิโดเนีย กับกองทัพอินเดีย ของพระเจ้าเปารวะ ได้ถ่ายทำที่สวนพฤกษศาสตร์ พุแค จังหวัดสระบุรี อันเป็นสถานที่ถ่ายทำเดียวกับฉากยุทธหัตถีในภาพยนตร์ไทยเรื่อง "สุริโยไท" ผลงานของหม่อมเจ้าชาตรีเฉลิม ยุคล ในปี พ.ศ. 2544 โดยมีนักแสดงชาวไทยเข้าร่วมฉาก 2 คน คือ บิณฑ์ บรรลือฤทธิ์ ในบทพระเจ้าเปารวะ และจรัล งามดี รับบทพระโอรสของพระเจ้าเปารวะ ทั้งนี้เนื่องจากโอลิเวอร์ สโตน ได้เคยชม "บางระจัน" ผลงานของธนิตย์ จิตนุกูล ในปี พ.ศ. 2543 มาก่อนและชื่นชอบอย่างมาก อีกทั้งยังได้ถ่ายทำที่อุทยานแห่งชาติผาแต้ม จังหวัดอุบลราชธานี อีกด้วย ซึ่งต่อมาทางกรมการท่องเที่ยว ได้จัดเป็นพื้นที่สำหรับกิจกรรมตามรอยภาพยนตร์ด้วย
เมาคลีลูกหมาป่า

เมาคลีลูกหมาป่า  เป็นชุดหนังสือนิยายที่เขียนโดยรัดยาร์ด คิปลิง นักเขียนชาวอังกฤษ ตัวละครส่วนใหญ่เป็นสัตว์ เช่น เชียร์ คานเป็นเสือโคร่งเบงกอล และบาลูเป็นหมี แม้แต่ตัวละครหลักจะเป็นเด็กชาย"ลูกของสัตว์"ที่ชื่อเมาคลีที่ถูกเลี้ยงดูในป่าโดยหมาป่า เรื่องราวในนิยายนี้ตั้งอยู่ในป่าในประเทศอินเดีย สถานที่ที่ถูกกล่าวซ้ำแล้วซ้ำอีกคือ "Seonee" (Seoni) ในภาคกลางของรัฐมัธยประเทศ
แก่นเรื่องที่สำคัญในหนังสือเล่มนี้คือการถูกทอดทิ้งแล้วได้รับการอุปการะ ซึ่งในชีวิตของเมาคลี เป็นการสะท้อนในวัยเด็กของคิปลิง ในเนื้อหาดังกล่าวจะสะท้อนให้เห็นถึงชัยชนะของตัวละครเอก เช่น Rikki-Tikki-Tavi และ White Seal ที่เหนือต่อศัตรูของพวกเขา เช่นเดียวกับเมาคลี แก่นเรื่องที่สำคัญอีกข้อหนึ่งคือเรื่องของกฎหมายและเสรีภาพ เรื่องราวดังกล่าวไม่ได้เกี่ยวกับพฤติกรรมของสัตว์ ยังมีน้อยที่เกี่ยวกับการต่อสู้ดิ้นรนเพื่อเอาชีวิตรอดของพวกลัทธิดาร์วิน แต่เกี่ยวกับต้นแบบของมนุษย์ในรูปแบบของสัตว์ พวกเขาได้สอนถึงการเคารพอำนาจ เชื่อฟังคำสั่ง และรู้จักกับสถานที่ในสังคมด้วย"กฏแห่งป่า" แต่เรื่องราวยังแสดงให้เห็นถึงอิสรภาพที่จะเคลื่อนย้ายระหว่างโลกที่แตกต่าง เช่น เมื่อเมาคลีได้ย้ายจากป่าไปยังหมู่บ้านของมนุษย์ นักวิจารณ์ได้ตั้งข้อสังเกตถึงความโหดร้ายซึ่งเป็นสิ่งที่สำคัญและอำนาจที่ไร้กฎหมายในเนื้อเรื่อง
เมาคลีลูกหมาป่ายังคงเป็นที่นิยม เนื้อหาบางส่วนได้รับการดัดแปลงแก้ไขเอาไว้มากมายสำหรับภาพยนตร์และสื่ออื่นๆ นักวิจารณ์อย่าง Swati Singh ได้ตั้งข้อสังเกตเห็นว่าแม้แต่นักวิจารณ์ท่านอื่นต่างคอยจับตาดูคิปลิงสำหรับการสมมุติถึงลัทธิจักรวรรดินิยมของเขาที่ควรจะยกย่องในการเล่าเรื่องของเขา หนังสือเล่มนี้ได้มีอิทธิพลในขบวนการลูกเสือ ผู้ก่อตั้งลูกเสืออย่างโรเบิร์ต เบเดน โพเอลล์ ซึ่งเป็นเพื่อนกับคิปลิง Percy Grainger ได้ตีพิมพ์หนังสือเมาคลีลูกหมาป่าของเขาอีกครั้งที่ประกอบด้วยคำอ้างอิงจากหนังสือเล่มนี้
อาร์เธอร์ ทูตจิ๋วเจาะขุมทรัพย์มหัศจรรย์

อาร์เธอร์ ทูตจิ๋วเจาะขุมทรัพย์มหัศจรรย์ (อังกฤษ:Arthur and the Minimoys) กำกับการแสดงโดย ลุค เบซอง เป็นภาพยนตร์เแอนิเมชันของประเทศฝรั่งเศสที่มีส่วนของเแอนิเมชันผสมกับส่วนของคนแสดงจริง โดยดัดแปลงจากหนังสือวรรณกรรมเยาวชนที่เขาแต่งขึ้นร่วมกับ เซลิน การ์เซีย ชื่อ "Arthur et les Minimoys" และ "Arthur et la cité Interdite" ซึ่งมียอดขายถึงหนึ่งล้านเล่มในฝรั่งเศสและถูกนำมาแปลถึง 34 ภาษา นำมาดัดแปลงสร้างเป็นภาพยนตร์เแอนิเมชัน ซึ่งใช้ต้นทุนในการสร้างสูงถึง 65 ล้านยูโร (€65,000,000) โดยเปิดฉายครั้งแรกที่ฝรั่งเศสเมื่อ 29 พฤศจิกายน ค.ศ. 2006 และเข้าฉายในประเทศไทยเมื่อวันที่ 21 มิถุนายน พ.ศ. 2550
ภาษาจามตะวันตก

ภาษาจามตะวันตก, ภาษาจามกัมพูชา ภาษาจามใหม่ มีผู้พูดทั้งหมด 253,100 คน พบในกัมพูชา 220,000 คน (พ.ศ. 2535) ในเมืองใกล้กับแม่น้ำโขง พบในไทย 4,000 คน ในกรุงเทพมหานคร และอาจมีตามค่ายผู้อพยพ ส่วนใหญ่เปลี่ยนมาพูดภาษาไทย สำเนียงที่ใช้พูดในไทยได้รับอิทธิพลจากตระกูลภาษาออสโตร-เอเชียติกมาก พบในเวียดนาม 25,000 คน โดยอยู่ในไซ่ง่อน 4,000 คน มีผู้พูดภาษานี้ในออสเตรเลีย ฝรั่งเศส อินโดนีเซีย ลิเบีย มาเลเซีย ซาอุดีอาระเบีย สหรัฐ และเยเมน ภาษานี้มีความแตกต่างจากภาษาจามตะวันออกที่ใช้พูดทางภาคกลางของเวียดนาม จัดอยู่ในตระกูลภาษาออสโตรนีเซียน ภาษากลุ่มมาลาโย-โพลีเนเซีย สาขามาเลย์อิก สาขาย่อยอาเจะฮ์-จาม เขียนด้วยอักษรจามและอักษรโรมัน ผู้พูดภาษานี้นับถือศาสนาอิสลามนิกายซุนนี
แมงมุมเพื่อนรัก

แมงมุมเพื่อนรัก  เป็นวรรณกรรมสำหรับเยาวชนที่มีชื่อเสียง ของ อี.บี. ไวท์ นักเขียนชาวสหรัฐ ตีพิมพ์ครั้งแรกเมื่อ พ.ศ. 2495 เป็นวรรณกรรมสำหรับเยาวชนเรื่องที่สอง ในจำนวน 3 เรื่อง ของไวท์ ต่อจาก สจ๊วต ลิตเติ้ล (พ.ศ. 2488) และ The Trumpet of the Swan (เสียงรักจากทรัมเป็ตหงส์) (พ.ศ. 2513)
แมงมุมเพื่อนรัก เป็นเรื่องราวเกี่ยวกับ แมงมุมชื่อ ชาร์ล็อต ซึ่งช่วยชีวิตลูกหมูชื่อ วิลเบอร์ ซึ่งถูกเลี้ยงเพื่อนำมาฆ่าเป็นอาหาร โดยการชักใย สะกดเป็นตัวอักษร เพื่อให้วิลเบอร์ได้ตกเป็นข่าวถึงความพิเศษ ไม่เหมือนหมูตัวอื่น และรอดพ้นจากการถูกฆ่าในที่สุด
วรรณกรรมเรื่องนี้ได้รับการตีพิมพ์ถึง 45 ล้านเล่ม ได้รับการแปลเป็นภาษาต่าง ๆ 23 ภาษา รวมทั้งภาษาไทย แมงมุมเพื่อนรัก ฉบับภาษาไทย ตีพิมพ์โดย สำนักพิมพ์แพรวเยาวชน ได้รับคัดเลือกเป็นหนังสืออ่านนอกเวลาสำหรับนักเรียนชั้นมัธยมศึกษาตอนต้น
ปีแยร์ เดอ กูแบร์แต็ง

ปีแยร์ เฟรดี บารง เดอ กูแบร์แต็ง  เป็นขุนนางชั้นบารอนของประเทศฝรั่งเศส เป็นที่รู้จักในฐานะของผู้ก่อตั้งกีฬาโอลิมปิกสมัยใหม่ และเป็นผู้ก่อตั้งคณะกรรมการโอลิมปิกสากล
กูแบร์แต็งเกิดในกรุงปารีส ประเทศฝรั่งเศส เมื่อวันที่ 1 มกราคม ค.ศ. 1863 ในตระกูลขุนนาง เป็นลูกคนที่ 4 ของบารอน Charles Louis de Frédy กับ Marie-Marcelle Gigault de Crisenoy เมื่อกูแบร์แต็งเติบโตขึ้น ก็ได้ไปศึกษาในโรงเรียนของสหราชอาณาจักร และ สหรัฐอเมริกา และได้เห็นการศึกษาที่ดี ต่อมา เมื่อเป็นผู้ใหญ่ กูแบร์แต็งจึงเริ่มมีความคิดในการปฏิรูปการศึกษาในฝรั่งเศสให้ทันสมัยขึ้น.
กูแบร์แต็งเชื่อว่า ปัจจัยหนึ่งที่สามารถยกระดับการศึกษาฝรั่งเศสได้ก็คือ การศึกษาด้านกีฬา (sports education) ซึ่งจะช่วยพัฒนาศักยภาพของคนรุ่นใหม่ไฟแรงในยุคนั้น ส่วนตัวของกูแบร์แต็งเอง ก็มีความชื่นชอบในกีฬารักบี้ เขาได้เป็นกรรมการตัดสิบกีฬารักบี้ชิงชนะเลิศระดับประเทศฝรั่งเศสในวันที่ 20 มีนาคม ค.ศ. 1892
ต่อมา ดร. วิลเลียม เพนนี บรุกส์ (Dr William Penny Brookes) มีแนวคิดที่จะฟื้นฟูการแข่งขันกีฬาโอลิมปิกกลับขึ้นมาอีกครั้ง หลังจากการแข่งขันกีฬาโอลิมปิกสมัยโบราณถูกล้มเลิกไปใน ค.ศ. 393 กูแบร์แต็งสนใจในแนวคิดนี้ โดยคิดจะขยายวงการแข่งขันโดยเปิดโอกาสให้นักกีฬาจากทั่วโลกสามารถเข้าร่วมแข่งขันได้ จึงร่วมมือกับ ดร. บรุกส์, สหราชอาณาจักร และประเทศกรีซซึ่งมีความสนใจในแนวคิดนี้ เริ่มพัฒนาแผนการจัดการแข่งขันกีฬานานาชาติขึ้น
วันที่ 23 มิถุนายน ค.ศ. 1894 ในซอร์บอน (Sorbonne) กรุงปารีส คณะกรรมการโอลิมปิกสากล (IOC) ก็ถือกำเนิดขึ้น และเริ่มเตรียมการจัดการแข่งขันกีฬาโอลิมปิกสมัยใหม่ขึ้น โดยให้กีฬาโอลิมปิกครั้งแรกจะจัดขึ้นในกรุงเอเธนส์ ประเทศกรีซ เพื่อให้เกียรติแก่ประเทศผู้ให้กำเนิดกีฬาโอลิมปิก และกำหนดให้กีฬาจัดขึ้นทุก ๆ 4 ปี มีประธาน IOC คนแรกคือ ดีมีตรีโอส วีเกลัส
และในที่สุด 6 เมษายน ค.ศ. 1896 กีฬาโอลิมปิกสมัยใหม่ในเอเธนส์เริ่มต้นขึ้นอย่างเป็นทางการ และในปีเดียวกัน ดีมีตรีโอส วีเกลัส ได้พ้นตำแหน่งประธานคณะกรรมการโอลิมปิกสากล และกูแบร์แต็งก็ได้รับเลือกให้เป็นประธานคณะกรรมการคนที่สอง และดำรงตำแหน่งจนถึง ค.ศ. 1925
ต่อมา กีฬาที่ใช้หิมะในการเล่น เช่น สกีหิมะ ฯลฯ เริ่มเป็นที่นิยม แต่กีฬาที่เล่นในโอลิมปิก ส่วนใหญ่เป็นกีฬาที่ไม่เหมาะจะเล่นในฤดูหนาวที่มีหิมะ ดังนั้น ค.ศ. 1924 จึงได้มีการจัดแยกเป็นกีฬาโอลิมปิกฤดูหนาวสำหรับกีฬาหิมะ ส่วนกีฬาดั้งเดิมก็เป็นกีฬาโอลิมปิกฤดูร้อน ซึ่งจัดมาถึงปัจจุบันทั้งคู่
กูแบร์แต็งมีคำพูดประโยคที่เป็นที่รู้จักแก่คนทั่วไปคือ "The important thing is not to win, but to take part." สิ่งที่สำคัญไม่ใช่การเอาชนะ แต่เป็นการมีส่วนร่วม
ปีแยร์ เดอ กูแบร์แต็ง เสียชีวิตลงเมื่อวันที่ 2 กันยายน ค.ศ. 1937 ด้วยโรคหัวใจ ที่เมืองเจนีวา ประเทศสวิตเซอร์แลนด์ ขณะอายุ 74 ปี
คนเถื่อนใจธรรม

คนเถื่อนใจธรรม  เป็นศัพท์ทางปรัชญา หมายถึง คนที่ถูกมองว่ารูปทรามต่ำศักดิ์ แต่เนื้อแท้แล้วเปี่ยมคุณธรรม คำนี้ปรากฏในภาษาอังกฤษครั้งแรกในละครเวทีเรื่อง "The Conquest of Granada" (พิชิตกรานาดา) เมื่อ ค.ศ. 1672 ของ จอห์น ดรายเดน (John Dryden) โดยในบทละครนั้น เจ้าชายคริสเตียนพระองค์หนึ่งซึ่งปลอมพระองค์เป็นชาวสเปนมุสลิมใช้คำดังกล่าวแทนพระองค์เอง ต่อมา คำนี้กลายเป็นเครื่องแสดงภาพของ "คนผู้เป็นสุภาพชนโดยเนื้อแท้" ตามทฤษฎีความรับรู้ทางศีลธรรม (moral sense theory) อันเลื่องลือในสมัยคริสต์ศตวรรษที่ 18 ต่อมาใน ค.ศ. 1851 ชาลส์ ดิกเกนส์ (Charles Dickens) นักเขียนชาวอังกฤษ ใช้คำเช่นว่าเป็นชื่อบทความเชิงเสียดสีสังคม ซึ่งมีเนื้อหาแสดงความต้องการของเขาที่จะหลีกลี้ไปเสียจากสังคมโรแมนติกแบบดึกดำบรรพ์อย่างในคริสต์ศตวรรษที่ 18 และต้นคริสต์ศตวรรษที่ 19 ทำให้คำนี้ได้รับความนิยมเพิ่มขึ้นอีก
กฎออกเตต

กฎออกเตต คือ กฎที่อะตอมพยายามที่จะทำให้เวเลนซ์อิเล็กตรอนของตัวมันเองให้ครบแปดซึ่งมีการจัดเรียงอิเล็กตรอนเหมือนแก๊สเฉื่อยและเป็นสภาพที่เสถียรที่สุด 
ข้อยกเว้น ได้แก่
A Bug's Life

<ns>0</ns>
 <revision>
 <timestamp>2008-08-29T16:30:47Z</timestamp>
 <contributor>
 <username>2T</username>
 </contributor>
 <minor />
 <comment>เปลี่ยนทางมาที่ตัวบั๊กส์ หัวใจไม่บั๊กส์ ด้วย</comment>
 <origin>1339966</origin>
 <model>wikitext</model>
 <format>text/x-wiki</format>
ชิงกี้

ชิงกี้  หรือชื่อจริงว่า โฮเวิร์ด ไบเลย์ จูเนียร์  เกิดเมื่อวันที่ 9 มีนาคม ค.ศ. 1980 เป็นแร็ปเปอร์ชาวอเมริกัน
ประวัติ.
ชิงกี้ เกิดในเซนต์หลุยส์ เติบโตมาในละแวกยากจนวอลนัท ปาร์ค ทางด้านฝั่งเหนือของเซนต์หลุยส์ เขาทุ่มเทเพื่อเป็นนักร้องฮิปฮอปตั้งแต่ 8 ขวบ โดยมักใช้เวลาหลังเลิกเรียนเพื่อเข้าสตูดิโอ เขาเซ็นสัญญาโดยลูดาคริส มีผลงานชุดแรก "Jackpot" มียอดขายระดับทริปเปิล แพลตินัม และมีเพลงดังอย่าง Right Thurr, Holidae In และ One Call Away Hood Star แต่หลังจากนั้นเขาเกิดมีความขัดแย้งกับลูดาคริสและค่าย Disturbing the Peace ที่เขาสังกัดอยู่ จนต้องออกไป เขามีผลงานอัลบั้มชุดที่ 2 "Powerballin"' (2004) กับค่ายแคปปิตอลแต่ก็ไม่ประสบความสำเร็จ
ต่อมาในปี 2006 ออกผลงานอัลบั้มชุดที่ 3 "Hoodstar" มีเพลงท็อปเท็นในอเมริกาคือเพลง "Pullin' Me Back" แต่ยอดขายอัลบั้มก็ไม่ดีมาก แต่หลังจากนั้นชิงกี้ก็แก้ไขความขัดแย้งระหว่างเขากับค่าย Disturbing the Peace ได้ และออกอัลบั้มถัดไปร่วมกันในชื่อ Hate It or Love It ในปี 2007
นอกจากการเป็นแร็ปเปอร์ เขายังได้แสดงภาพยนตร์ มีผลงานเรื่องแรกคือ "The System Within" ในปี 2006 เป็นภาพยนตร์อินดีเกี่ยวกับยาเสพติด องค์กรอาชญากรรมและการคอรัปชันภายในรัฐบาล เขารับบทสมทบบทสำคัญในเรื่องนี้ ต่อมาเรื่องที่ 2 คือ "SCARY MOVIE 4" รับบทเป็นแมงดาแร็ปเปอร์รักสนุกที่รักหญิงเป็นชีวิตจิตใจ
รายพระนามและชื่ออภิรัฐมนตรีและองคมนตรีไทย

รายพระนามและชื่ออภิรัฐมนตรีและองคมนตรีไทย
รัชกาลที่ 5.
ใน พ.ศ. 2435 พระบาทสมเด็จพระจุลจอมเกล้าเจ้าอยู่หัวทรงประกาศตั้งองคมนตรีในพระราชพิธีศรีสัจปานกาลพระราชทานพระไชยวัฒน์ องค์เล็ก และเครื่องราชอิสริยาภรณ์และตั้งองคมนตรี
ใน พ.ศ. 2438 พระบาทสมเด็จพระจุลจอมเกล้าเจ้าอยู่หัวทรงประกาศตั้งองคมนตรีในพระราชพิธีศรีสัจปานกาลและตั้งองคมนตรี 
ใน พ.ศ. 2439 พระบาทสมเด็จพระจุลจอมเกล้าเจ้าอยู่หัวทรงประกาศตั้งองคมนตรีในพระราชพิธีศรีสัจปานกาลและตั้งองคมนตรี 
รัชกาลที่ 6.
เมื่อ พ.ศ. 2453 ทรงประกาศแต่งตั้งองคมนตรี จำนวน 9 ราย ดังนี้
เมื่อ พ.ศ. 2459 ทรงประกาศแต่งตั้งองคมนตรี จำนวน 23 ราย ดังนี้
เมื่อ พ.ศ. 2460 ทรงประกาศแต่งตั้งองคมนตรี จำนวน 25 ราย ดังนี้
รัชกาลที่ 7.
พระบาทสมเด็จพระปกเกล้าเจ้าอยู่หัว ได้ทรงตั้งอภิรัฐมนตรีสภา โดยอภิรัฐมนตรีชุดแรกที่ทรงพระกรุณาโปรดเกล้าฯ แต่งตั้งตามพระราชดำรัสเมื่อวันที่ 28 พฤศจิกายน พ.ศ. 2468 ณ พระที่นั่งอมรินทรวินิจฉัยนั้น ประกอบด้วยพระบรมวงศ์ 5 พระองค์ คือ 
ตำแหน่ง : องคมนตรี
 (2 กันยายน 2470 - 31 มีนาคม 2474) 
 แต่งตั้งเพิ่มเติม
 (1 เมษายน 2474 - 31 มีนาคม 2476) สิ้นสุดลงเมื่อคณะราษฎรได้มีประกาศยกเลิกพระราชบัญญัติองคมนตรี เมื่อวันที่ 14 กรกฎาคม พ.ศ. 2475 
อภิรัฐมนตรีทำหน้าที่จนถึง พ.ศ. 2475 
โดยหลังจากที่ได้มีการเปลี่ยนแปลงการปกครองโดยคณะราษฎร เมื่อวันที่ 24 มิถุนายน พ.ศ. 2475 
ได้มีประกาศยกเลิกอภิรัฐมนตรีสภา เมื่อวันที่ 14 กรกฎาคม พ.ศ. 2475
รัชกาลที่ 8.
อยู่ในช่วงระหว่างประกาศยกเลิกอภิรัฐมนตรีสภา
รัชกาลที่ 9.
รายนามองคมนตรีในรัชกาลพระบาทสมเด็จพระมหาภูมิพลอดุลยเดชมหาราช บรมนาถบพิตร
รัชกาลปัจจุบัน.
รายนามองคมนตรีในรัชกาลพระบาทสมเด็จพระวชิรเกล้าเจ้าอยู่หัว รัชกาลปัจจุบัน
คาลามิตี้กันดั้ม

GAT-X131 คาลามิตี้กันดั้ม  เป็นโมบิลสูทตัวร้ายซึ่งมีบทบาทสำคัญในการ์ตูนญี่ปุ่น อะนิเมะ โมบิลสูทกันดั้มซี้ด ออกแบบโดย คุนิโอะ โอคาวาระ
คาลามิตี้กันดั้มเป็นหนึ่งในGAT-X ซีรีส์รุ่นที่สองที่พันธมิตรโลกพัฒนาขึ้นมา ซึ่งรุ่นที่สองนี้เปลี่ยนระบบเกราะเป็นแบบทรานส์เฟส("TransPhase" มีตัวย่อว่า TP)ซึ่งพัฒนามาจากเกราะเฟสชิฟท์ของรุ่นแรก โดยเกราะทรานส์เฟสนั้นจะไม่เปลี่ยนสีและทำงานเฉพาะส่วนที่ถูกโจมตีเท่านั้น แตกต่างจากเกราะเฟสชิฟท์ซึ่งต้องเปิดใช้งานทุกส่วนอย่างต่อเนื่อง ทำให้เกราะทรานส์เฟสมีพลังป้องกันสูงกว่าและใช้พลังงานน้อยกว่าเช่นกัน
บทบาท.
คาลามิตี้กันดั้มสร้างขึ้นมาโดยเน้นการยิงโจมตีระยะไกลคล้ายกับ GAT-X103 บัสเตอร์กันดั้มแต่ใช้อาวุธที่มีพลังทำลายสูงกว่ามาก โดยมีอาวุธหลักเป็นบีมแคนน่อนพลังงานสูงสองลำกล้องด้านหลังและบาซูก้าแบบกระสุนฝาครอบพลาสม่าซึ่งมีอานุภาพมากกว่าบาซูก้าปกติ ที่ลำตัวติดตั้งปืน"ซิลลา"แบบเดียวกับของ GAT-X303 อีจิสกันดั้มไว้ และที่โล่ยังติดตั้งปืนสองลำกล้องไว้ เนื่องจากไม่สามารถบินได้เหมือนกันดั้มรุ่นที่สองเครื่องอื่นๆ คาลามิตี้กันดั้มจึงมักใช้ GAT-X370 เรดเดอร์กันดั้มเป็นฐานยืนเมื่อต้องต่อสู้กลางอากาศ
คาลามิตี้กันดั้มได้ใช้งานครั้งแรกเมื่อพันธมิตรโลกได้โจมตีอาณาจักรอ็อบ ออร์ก้า ซับนัคซึ่งเป็นนักบินนั้นเป็นมนุษย์ดัดแปลงที่มีปฏิกิริยาเทียบได้กับโคออร์ดิเนเตอร์ จึงสามารถใช้ระบบปฏิบัติการซึ่งซับซ้อนมากได้ คาลามิตี้กันดั้มถูกทำลายในการต่อสู้กับ ZGMF-X09A จัสติสกันดั้มของอัสรัน ซาล่าพร้อมกับออร์ก้าเสียชีวิตเช่นกันในการสู้รบที่ยาคินดูเอ้
ซอร์ดคาลามิตี้.
GAT-X133 ซอร์ดคาลามิตี้  เป็นโมบิลสูทจากดีไซน์ต้นฉบับ "กันดั้มซี้ด โมบิลสูทวาริเอชัน" และต่อมามีบทบาทสำคัญในมังงะชุดกันดั้มซี้ด แอสเทรย์
ซอร์ดคาลามิตี้เป็นรุ่นที่พัฒนาต่อมาจากคาลามิตี้กันดั้มโดยเปลี่ยนมาเป็นแบบเน้นการต่อสู้ในระยะประชิดตัวแทนโดยใช้โครงสร้างแบบเดิมแต่เปลี่ยนอาวุธเป็นแบบเดียวกับของซอร์ดสไตรค์กันดั้ม ดาบต่อต้านยานรบสองเล่มที่เป็นอาวุธหลักนั้นได้รับการปรับปรุงให้ใช้เป็นปืนเลเซอร์ในระยะไกลได้ ปืนซิลลาที่ลำตัวนั้นถูกลดพลังลงมาเหลือ70%เนื่องจากต้องจ่ายพลังงานให้ท่อขับดันที่มีกำลังมากกว่าเดิม จึงมีความคล่องตัวที่สูงกว่าคาลามิตี้กันดั้ม ซอร์ดคาลามิตี้ยังใช้ระบบปฏิบัติการที่ทำให้คนธรรมดาควบคุมได้
ได้มีการสร้างซอร์ดคาลามิตี้ทั้งหมดสามเครื่อง โดยเครื่องที่มีชื่อเสียงที่สุดก็คือเครื่องสีแดงของเอ็ดเวิร์ด ฮาเรลสัน ผู้มีฉายาว่า "เอ็ด เดอะริปเปอร์" ซึ่งหลังสงครามครั้งแรก ในเนื้อเรื่องของมังงะ "กันดั้มซี้ด เดสทินีแอสเทรย์" เอ็ดได้ไปเข้าร่วมกับสาธารณรัฐอเมริกาใต้ในการต่อสู้เพื่อแยกเป็นอิสระจากกลุ่มพันธมิตรโลก ซึ่งในที่สุดกลุ่มพันธมิตรโลกได้มอบซอร์ดคาลามิตี้อีกเครื่องให้กับเรน่า อิเมเลียเพื่อให้จัดการกับเอ็ด ส่วนเครื่องที่สามนั้นเป็นของโฟว์ โซเซียส หนึ่งในคอมแบทโคออร์ดิเนเตอร์ โซเซียสซีรีส์ ซึ่งถูกส่งตัวไปให้รอนโด มิน่า ซาฮาคุเพื่อตอบแทนที่ร่วมมือกับกลุ่มพันธมิตรโลก
คลิฟฟ์ ริชาร์ด

เซอร์ คลิฟฟ์ ริชาร์ด  หรือชื่อจริง แฮร์รี โรเจอร์ เว็บบ์  เกิดเมื่อวันที่ 14 ตุลาคม ค.ศ. 1940 เป็นนักร้อง นักแสดง นักธุรกิจและนักการกุศล ชาวอังกฤษ
ริชาร์ดเป็นศิลปินที่มียอดขายทั่วโลกมากกว่า 250 ล้าน ชุด และ ริชาร์ดมียอดขายจากซิงเกิลกว่า 21 ล้านซิงเกิลในสหราชอาณาจักร ซึ่งเป็นศิลปินที่ขายซิงเกิลดีที่สุดในประวัติศาสตร์อังกฤษอันดับสามรองจาก เดอะบีเทิลส์ และ เอลวิส เพรสลีย์ เซอร์ คลิฟฟ์ ริชาร์ด รู้จักกันในฉายา "ปีเตอร์แพนออฟป็อป" 
ริชาร์ดนั้นได้ก้าวเข้าสู่วงการบันเทิงอังกฤษ โดยการร้องเพลงแนวร็อกแอนด์โรลตามแบบสไตล์ของนักร้องชาวอเมริกันชื่อดังอย่าง เอลวิส เพรสลีย์ และ ลิตเทิล ริชาร์ด ริชาร์ดได้ร่วมทำเพลงกับวงแบ็กอัพซึ่งเป็นวงดนตรีร็อกแอนด์โรลชื่อดัง อย่างวงเดอะชาโดว์ส ริชาร์ดถูกเสนอว่าเป็นนักร้องอังกฤษที่โด่งดังมากในช่วงคริสต์ทศวรรษ 1950 และต้นคริสต์ทศวรรษ 1960 ก่อนและระหว่างที่เดอะบีทเทิลส์จะมีเพลงเข้าชาร์ต เพลงฮิตเพลงแรกของเขา คือเพลง Move It ในปี ค.ศ. 1958 กล่าวได้ว่าเป็น เพลงร็อกแอนด์โรลเพลงแรกในสหราชอาณาจักร ซึ่ง จอห์น เลนนอน อดีตสมาชิกวงเดอะบีเทิลส์ กล่าวไว้ว่า "ก่อนที่จะมีเพลงของ คลิฟฟ์ ริชาร์ด และ เดอะชาโดว์ส ไม่มีเพลงอะไรน่าฟังเลยในอุตสาหกรรมดนตรีอังกฤษ 
เป็นระยะเวลา 59 ปีที่อยู่ในวงการ เซอร์ คลิฟฟ์ ริชาร์ด ได้รับรางวัลมากมาย ได้แก่ แผ่นเสียงทองคำ แผ่นเสียงแพลตินั่ม ได้รับ 3 รางวัลจาก บริตอะวอดส์ ซึ่งประกอบไปด้วยสาขา นักร้องชายยอดเยี่ยมสองรางวัล และ รางวัลศิลปินอังกฤษที่มีผลงาน ดีเด่น ริชาร์ดมีซิงเกิลมากกว่า 130 ซิงเกิล มีอัลบั้ม และ อีพี ติดชาร์ทในสหราชอาณาจักรสูงสุด 20 อันดับ มากกว่าศิลปินคนใด มี 67 ซิงเกิลติดชาร์ทในสหราชอาณาจักรสูงสุด 10 อันดับ และยังเป็นศิลปินอังกฤษเพียงคนเดียวที่มีซิงเกิลติดชาร์ทอันดับ 1 จำนวน 14 ซิงเกิล เป็นเวลากว่า 5 ทศวรรษติดต่อกัน ตั้งแต่ทศวรรษที่ 1950 - 1990